Ordenaren lenbiziko billera guzienkikoa.\nSan Franzisko eta Santo Domingo.\nUgolino Kardenala. Bigarren billera guzienkikoa.\nPazkoa Espiritu Santuko pesta zan 1216ko maiatzaren 30ean Erlijioso Txikien guziak arkitu ziran Ama Birjiña Aingeruenekoan, eta egiñ zan Ordenaren lenbiziko Billera guzienaren sarrera solemnea. Billera ura, bigarrengoaren argitasun aundiak zerbait illundu bazuen ere, etzan au baño frutu gitxiagokoa izan Erlijioso Txikien ondore onerako. Fundatzalle santuak artu zituen bertan neurri bi inportanziazkoak: partitu zituen munduaren lurbirak bere semeen artean; eta egiñ zituen probinzia bereziak Lonbardia, Ankonako Marka, Toskana, Kalabria, Tierra de Labor eta Pobillekoa, emanaz ministro probinzialai nobizioak eta profesioa artzeko eskubidea, arteraño beretzat gordea zeukana. Ondorean aritu zan aukeratzen Italiaz kanpora predikatzera joan bear zuten fraideak, eta señalatu zuen Españarako Bernardo Kintabal, Probenzarako Juan Bonelli, Alemaniarako Juan Penna, eta gañera oetako bakoitzari lagundu bear ziezten fraideak; eta gorde zituen beretzat Paris, Franziako ipar aldea, eta Beljika eta Olanda, orretarako bere lagunai agertu ziezten arrazoiakgatik: «Ene anaiak, esan zien, Parisek beraganatzen nau gogoaren kontra, ez bakarrik aiñ maite dedan Franziaren erriburua dalako, ezpada batez ere munduko beste lekutan baño emen Aldareko Sakramentu Santuak onra geiago artzen duelako». Ai Parisko katolikoak mereziko baluteke beti aiñ alabanza ederra!\nIritxi zan azkenik alde egiteko ordua, eta bildurik berriz misiogille aek guziak, Santuak eman ziezten azkeneko irakasdeak, agertuaz argiro misiogilleak eraman bear duen bizitza. «Ene semeak, esan zien, zoazte Jaungoikoaren izenean, gorde isiltasun osoa maitineetatik terzia bitartean, erregutuaz Jaungoikoari zuen biotzetan. Ez dedilla aditu zuen artean itz arro edo alperrik, eta bidajean zuaztenean ere porta zaitezte ermita edo zelda batean egongo ziñatekean beziñ garbi eta umill, zeren nora nai goazela, gerekiñ daramagun gere zelda. Gure anai gorputza da zelda, eta gure anima ango eremutarra, Jaungoikoagan pensatu eta berari erregutzeko obligazioarekiñ. Erlijioso bat ezpada bizitzen pakean bere barrengo zeldan, ez diote deus serbituko kanpokoak. Porta zaitezte, zuek ikusten zaituzten edo zuei aditzen dizuten guziak deboziora mugierazitzeko moduan, eta alabatu dezaten gloria guzia dagokion Aita zerukoa. Izan zaitezte pake eramalleak, eukiaz mingañetan baño obeto biotzetan. Etzaiozute eman iñori aserratzeko edo gaitzerako biderik, kontrara, zuen gozotasunarekiñ erakarri itzatzute guziok ontasunera, pake eta elkartasunera. Erituak sendatzea, tristeak konsolatzea, eta bide galduetan dabiltzan errukarriak billatzea, orra gure bokazioa. Arkitzen badezute iñor deabruaren alderdikoa deritzatzutena, pensatu iritxi ditekeala Jesu Kristoren jarraile izatera».\nItzaldi onen ondoren bedeinkatu zituen bere seme espiritualak, eman zien pake eta despeidako laztana, eta misiogilleak irten ziran Ama Birjiña Aingeruenekotik munduko lau bazterretan Ebanjelioko azia ereitera, Apostoloak Espiritu Santua artutako biaramonean Zenakulotik irten ziran bezela. Alde egiñ bearreko pena gozatzen zien, obedienziak agintzen zien tokira zijoazela zeukaten segurantziak, eta Jesu Kristoren ezaguerara animak erakartzeko esperanzak. Franzisko irten zan Franziako misiora, Maseo lagun zuela, baña bere lanbidea gomendatu nai izan zien aurrena S. Pedro eta S. Paulo Apostoloai, eta orazio egiñ aen supulturan. Erromarako bide erdian arkitu ziran nekeak eta goseak erasanik, eta ala geratu ziran uri baten sarreran zerbait alimentu artzeko. Eseri ziran iturri bati bere adar ostatsuakiñ itzal egiten zion arbolpe batean, eta para zituzten arri gañean urian limosnan bildu zituzten ogiazalak. Orduan Franziskok bere barrengo poza eziñ gorderik, deadar egiñ zuen: «O anai Maseo, eman ziozkagun eskerrak Jaunari eman digun ondasunagatik». Maiz esan zituen itz oek, eta bakoitzean itz indartsu eta alegereagoakiñ: «Baña zer ondasun dioza, guzia falta bazaigu?» esan zion Maseok arriturik. «Ondasun aundi au da, erantzun zion, arkitzen giñan miserian etorri zagula Probidenzia gu sokorritzera emanaz ogia, ura, itzala, eta maitzat serbitzen digun arria». Orduan pozez beterik jan zuten «Aingeruen ogia», San Franziskok zion bezela, eta eskuetan arturik eran zuten iturriko ur garbia.\nOstera bideari emanik, sartu ziran aurrena ikusi zuten eleizan, nun San Franziskok erregutu zion Jaungoikoari eman zeiola berari eta bere erlijioso guziai pobreza santuaren amorioa, izanik bere errezoaren berotasuna anbesterañokoa, non zirudian arpegia garretan zeukala. Egoera artan zegoela joan zizaion Maseori besoak zabalik eta ujuka, baña lagunak alderatu zizaionean sentitu zuen nola Franziskoren asnaseak aidean altxa zuen biotzeko aiñ konsuelo aundiarekiñ, non gero aseguratu zuen, egundaño alakorik sentitu etzuela.\nKordebagetze aren ondoren Jaungoikoaren serbitzariak itz egiñ zuen pobreza santuaren alabanzan, eta esan zituen gauza miragarriak, azalduaz liburu santuetako itz oek: Axariak badituzte beren zuloak eta zeruko egaztiak ere bai kabiak, baña Gizonaren semeak ez dauka bere burua nun ipinirik (Math. VIII).\nErromara ziranean, lenbiziko lana izan zuten San Pedroko Eleizara joan eta orazio egitea. Eta negar malkoakin eskatzen zegoela San Pedro eta San Paulo Apostoloai, eskolatu zezatela apostolu bizitza eta pobreza egiazkoaren gañean, agertu zizaiozkan bi apostoloak, eta laztandurik esan zioten: «Anai Franzisko, Jesu Kristo gure Jaunak bialtzen gaitu esatera, aditu dituela zure erregu eta negarrak pobreza santuaren alde, berak eta bere Ama gloriatsuak laztandu, eta aren ejenplora guk ere eraman genduen pobreza orren alde. Zuri eta zure seme guziai ematen dizute ondasun ori, eta ondo gordetzen dutenak, iritxiko dute zeruetako erreinoa». Franzisko altxa zan osoro pozturik, kontatu zion ikuskera Maseori, eta joan ziran biok San Pedroren sepultura aurrera, belaunikaturik, eskerrak ematera.\nGauza oek gertatzen ziran bitartean, Inozenzio Irugarrena, Jesu Kristok bere Eleizari eman dion Aita Santu aundienetakoa, ill zan Perusan 1216ko uztaillaren 16ean Aita Santutzan 18 urte terdi igaro ondorean. Andik bi egunera Censio Savelli kardenala igo zan S. Pedroren Jargoira, eta artu zuen Honorio IIIgarrenaren izena. Erlijioso txikienak arkitu zuten onengan, aurrekoagan bezelako laguntz eta anparoa.\nIritxi zan XIIIgarren eunkiko bi apostoloak elkar billatzeko Jaungoikoak señalatu zuen ordua. Arritu gaitezen emen oartuaz Jaungoikoa baliatu zan bideaz gizon oek elkarganatzeko. Biek para zituzten bakoitzak bere Ordena denbora batetsuan, batak Apenino mendien oñean, eta besteak Pirineokoan; biai serbitu zien lenbiziko estalpetzat Mariari konsagratutako anziñako Eleiza bat, Ama Birjiña Aingeruena eta Ama Birjiña Prullakoa, biak izendatzen ziran Ama Birjiñaren zaldunak, eta gordetzen zituzten beren anparatzalle soberanoarentzat jazarre izatez gaindikako aetan irabazten zituzten onrak, eta bularretatik irteten zitzaien berez Eleizak kantatzen duen uju au: Gaude, Maria, Virgo: cunctas haereses sola interemisti in universo mundo. «Zuri, Gloria, Birjiña Maria, erejia guziak munduan desegiñ dituzulako». Santu bi oek bazuten elkarren antza beste gauza geiagoetan ere. Biak beren apostolutzako lanbideari eman zioten asiera Erromarako erromeriarekiñ, eta biok joan ziran berriro uri artara beren Ordenen ontzat ematea iristera. Biak desetxatu zituen Inozenzio IIIgarrenak, eta gisa bereko ikuskera miraritsu baten bidez bedeinkatu zituen oro bat bien lanbideak. Biok predikatu zuten pobrezaren estimazioa eta jarraitu zuten, eta biok zabaldurik bere zeloa denbora eta jende eta bizimodu eta edade guzietara, bildu zituzten banderape batean iru martizti edo ejerzitu banaak. Ugolino Kardenala izan zan bi Ordenen anparatzallea, Aita Santu Onorio IIIgarrena lenagoko ontzat emateak bulda solemneakin indartu zituena, eta Gregorio IXgarrena biak Santuen lumeroan para zituena. Azkenik, Eleizaren irakasle señalatuenak agertu zuten beren jakiñduria oen eriotzan, Santo Tomasek Santo Domingorenean, eta San Buenabenturak San Franziskorenean.\nAlaz guziaz ere, bokazioetan elkarren aiñ antz aundikoak ziranak, arritzeko gauza!, Santo Domingo eta San Franzisko etziran ezagutzen. Biok egon ziran Erroman Letrango Batzarre laugarrenak zirauen denboran, bata bestearen izenik egundaño aditu gabe. Itz batekiñ adierazia dago gauz estali au: Jesu Kristo gure Jaunak estutu nai izan zuen oen zeruko adiskidetasunaren lazoa.\nSanto Domingok, San Pedroko Eleizan orazioan zegoen gau batean ikusi zuen gizonen Salbatzallea aserratua munduaren kontra, eta iru gezi irazeki eskuan zerabizkiala aienatzeko arroak, gutiziosoak eta desonestoak, eta Maria bere Ama txit Santa pekatariakgatik erregutzen, eta desarmatzen zuela bere besoa, jarririk bere aurrean pobre bi, eta esanaz: «Ona emen zure serbitzari leial bi, fedea eta birtuteak nun nai zabalduko dituztenak». Domingok ezagutu zuen bera zala pobre aetako bat, etzuen bestea ezagutu; baña aren irudi edo imajiña geratu zizaion oroimenean osoro josia. Biaramon goizean, Eleizatik irtetzean, ez al zituen begiak altxa lurretik, nun ikusten duen eskale bat jantzi pobre batekin, amets misteriosoan ikusi zuena bera zirudiena; bereala joan zizaion, eta Santu biak lenago elkar iñoiz ikusi gabe, laztandu ziran, eta egon ziran ala luzaroan itzik esan gabe. Azkenik, Domingok itza ausirik, kontatu zion aurreko gabean izan zuen ikuskera, eta esan zion: «Franzisko, zu zera nere laguna: lana egin dezagun asmo berberarekin, iraun dezagun elkartasunean, eta iñork ez gaitu garaituko».\nSantu fundatzalle aek an elkarri eman zioten laztana pasa da gizaaldiz gizaaldi ondorengoen ezpañetara, eta orduan artutako adiskidetasun estuak badirau oraindik aen umeen biotzetan. Erlijioso txikienak eta Dominikoak para dituzte beren dendak erri mota guzietan, elkarrekiñ orazio egiñ dute, eta elkarrekiñ lan egiñ ere Jaungoikoaren maastian: beiñ baño geiagoetan aen martirien odola nastu izan da fedeagatik sakrifizio berean, eta azkenik lurra bete dute konbentuz eta zerua santuz, enbidiaren lerde puzoitsuak loitu gabe aen seireun urteko adiskidetasuna.\nAdiskidetasun au dala bide urteoro Santo Domingo egunean fraide Predikadoreen Eleiz ofizio solemnea kantatzen du Aita Franziskoar batek. Meza ondorean, bi Ordenatako fraideak jaten dute elkarrekiñ Probidenziak bialtzen dien ogia. Otordu ondorean Jainkoari eskerrak ematean kantatzen dute aldizka berso au: Seraphicus Pater Franciscus et evangelicus Pater Dominicus ipsi nos docuerunt legem tuam, Domine. «Aita San Franziskok eta Aita Santo Domingok erakutsi digute, o Jauna, zure legea». San Franziskoren pesta eguna dan urriaren lauean berritzen da zeremoni au berau Erlijioso txikienen konbentuan. Au gertatzen da bi Ordenetako konbentuak elkarren alde xamarrean dauden erri guzietan, fraideak eman dezaioten batzuek besteai beren txandan elkartasun eta onginaiezko siñaleak, gogoraerazitzen digutela Eleizaren denbora onenetako oitura, eta ematen diela oraingo fedegabeai ikuskarririk arrigarriena millaka gizonak arkiturik bat eginik biotz eta anima bat baizik ez balute bezela.\nBi Santu oen elkar billatu zuteneko pasartea beziñ biguñik, gitxi badira, eztegu ezagutzen bat ere aek Erromako mendi muñoetan egiñ zuten despedida bezelakorik. Abentino mendiaren gañean zutik, San Pedro eta San Paulo artzaz jabetu ziranetik amabi eunkira, bi erlijioso pobre aek begiraturik orain zerura, oraiñ lurrera, soma al baño ausardi aundiagoarekin partitu zuten bien artean mundua, zeruko Erregearentzat irabazteko. Lurbira guziak berendu nai zituzten apostoloak bezela, aurrerapenak edo frutuak izan bear zuten gizonak uste zitzaketean baño aundiagoak. Eta egiaz, erakarriko dituzte jendeak Ebanjelioaren uztarripera, enpleatuaz orretarako munduko biderik indartsuenak, amorioa eta jakinduria. Domingo eta bere semeak, zeruko goiendean kerubiñak daukaten tokia Elizan daukatela dirudianak, zabalduko dute Jainkozko jakiundea, eta eskudatu egia; Franziskok eta bere semeak serafiñen garretan irazekirik ixuriko dituzte munduan argi eta amorezko urjoairak.\nBata eta bestea Franziarentzat arrotzak baziran ere, biak agertu zioten naitasun biotzekoa. Orain beren ekarraiez, edo kondairako ezagueraz, bazekien Franziak Eleizaren alaba aurrenekoa zan aldetik zeukala munduan eginkizun berezi bat, bera zala Orden Erlijiosoen sorterria, eta bera gabe inportanziazko gauzarik eziñ egin ditekeala. Argatik aren pensamentua itzultzen zan beti erri doakabe onetaronz, bada Domingok etzuen oraindik aienatu bertatik osotoro herejia, eta negar malko ugariak ixurtzen zituen aditzean erejeak erakarri zituzten kalte eta ondamen aundiak. Aen elkar ikuste eta despeidako pasarteak irakorri nituenean anziñako kondairetan, pensatu nuen biok elkar artu zutela anbeste kalte erremediatzeko, eta Domingok erregutu ziola Franziskori lagundu zeiola Langedok-ko erriak konbertitzeko lanbide añ nekosoan. Pensamentu oek etziran nere irudipen batzuek baizik, baña suerte batez, ona non Mirepoxko Dukeak gogo onez eman didan XVIIgarren eunkiko eskuskribu batek, atera nauen dudatik gitxien uste nuenean, nere sospitxak egian biurtuaz, bada dio, zeiñ parte aundia artu zuen Santuak Albijenseen kontrako gurutzadean. Nola agiri au dan ukatu eziñ ditekeana, parako ditugu emen Txikienen Ordenari dagozkan pasarte batzuek.\nGui de Levis, Mirepoixko markesa, Santo Domingok Fedeko Mariskalaren izengaña eman ziona, zan Simon Monforteren kapitan bulardetsuenetako bat. Asirik tratatzen San Franziskorekiñ (eta eztago dudarik izango zala Santo Domingoren bitartez), erabaki zuen eramatea Franziara persona aiñ santua, era onetan herejien aurrerapenai kontra egiteko; ekarri zuen bere iritzira Gillermo Kadailhak, Kahorsko Obispoa, eta joan zan Erromara apropos Aita Santu Honorio Irugarrenari baimena eskatzera eramateko berekin Asisko Penitenzilaria. Aita Santuak baimena eman zion gogo onez, eta Franziskok berriz amorio guziarekin, bada ori zan bere biotz guziarekin deseatzen zuena, baña eginkizun aundi oni etzion asiera eman nai izan konsultatu gabe Ugolino Kardenalarekin, eta nola arkitzen baizan orduan Florenzian Aita Santuak bialdua, joan zan ara gure Santua Mirepoixko Markesarekiñ.\nAlde egiñ zuen Erromatik 1216ko udaazkenean, eramanaz anima oroipen gozo eta konsolagarriz betea, eta Tiberko ubazterretik ezarri zuen esperanzazko begirada Franziako erreinu ederrerunz, zeñaren izena aditzeak biotza pill pill egiten zion, eta noronz sentitzen zan gozoro eramana. Nork esan al ditzake ark buruan erabilli zituen asmoak, apostolu baten biotzean, eta anima irazekietan berez sortzen oi diranak?\nEtzekien etzala bera izango kunplituko zituena, eta ez al zan iritxi Florenziara, eta ontzat eman bere asmoa Ugolino Kardenalak, artu zuen gaitz aundi batek. Kardenala izan zan aurrena onetan ezagutu zuena, Jaungoikoak etzuela nai bidaje aiñ luzea egiñ zezala, eta Jaungoikoaren serbitzari umilla, buruba makurturik jarri zan Kardenalaren agindura, eta bere ordez, eta anbesteko ditxaren enbidiarekiñ, bialdu zituen frai Pazifiko, frai Angel eta frai Alberto Pisakoa Franziako ifar aldera, eta frai Kristobal Romañakoa eguardi aldera. Kristobalek, Santuak eman ziozkan irakasdeai leialki erantzunik, lagundu zion Gui de Lebisi Langedokeraño, egiñ zituen Mirepoix, Kanon eta Martelgo konbentuak, arpegi eman zien gogorki setarien egiñalai, eta ill zan santutasunean 1272ko urriaren iruan larogeita emerezi urterekiñ, berrogeita amasei erlijioan igarotakoan.\nOek izan ziran Ordena onen asierak Franzian aitatutako agiriak dionez. Kondairak, egiazkoa bada, aitatu bearko ditu emendik aurrera Kristobal Romañako doatsuak eta bere lagunak egiñ zituzten lanak Langedoken Santo Domingo eta bere lagunakiñ batean, eta bai ezagutu ere Erlijioso txikienak izan zirala ara deituak erejiari gerra berezia egitera.\nSan Franzisko, gaiean jarri zan beziñ laister, itzuli zan bere apostolutzako lanetara, eta predikatu zuen batez ere Rieti balladako errietan, eta lanbide oetan arkituko degu Erromara ostera joan zanetik 1219ko urtearen erdiraño. Noizean beiñ utzitzen zituen lan oek, joateko Ama Birjiña Aingeruenekora anima orazioan indartzera, eta erlijioso eta nobizioai kontu egitera, edo bisitatzeko egiten zituzten konbentu berriak.\nGure Santuaren bizitzaren denbora onetako gertaldi inportanzi aundienekoa, eta beraren deseo guziak zeramazkiana zan bigarren billera guzienkikoa, 1219ko Pazkoa Espiritu Santuetarako señalatu zana. Urte aren aurren aurrenean joan zan Perusara Billerak artu bear zituen neurrien gañean Ugolino Kardenalarekiñ konsultatzera. Santo Domingo ere arkitu zan itz aldi artan. «Ondo deritzatzute zuen erlijiosoak altxaak izan ditezela Eleizako goiendeetara?» galdetu zien kardenalak beste gauza batzuen artean; Santu biak errespuesta berbera eman zioten. Santo Domingok zion: «Nik ez det ezagutzen Jaungoikoaren itzaren eramantzalle eta fedearen ezkutarma izatea beziñ onra aundirik; beude, bada, erlijioso predikariak beren bokazioan». «Jauna, esan zion ondorean San Franziskok, nere semeak deitzen dira erlijioso txikienak, Eleizan azkeneko lekua daukatelako. Au da oen onorezko tokia; ez itzatzu kendu bertatik, goorago altxatzeko apukoarekiñ». Kardenala etzan iritzi orretakoa, baña ala ere arritu zan eta ikasbidetzat serbitu zion ikustean aen sakrifiziozko espiritu ainbesterañokoa.\nSantuak berekiñ lagun zeraman frai Leonek aitaturik, tratatu zuten ere konbeni izango ote zan Ordena biak bateratzea, baña Santuak etzuen nai izan. «Jaungoikoaren borondatea da, esan zuen, biak daudela bereziak, erlijioan sartzeko deiarekin sentitzen dana dijoan geiago konbeni zaionera». Orduan Santo Domingok erregutu zion berak eta beren familiak aiñ karidade aundian elkarturik zeuden siñaletzat eman zeiola gerria lotzeko zeukan soka, esanaz: «Beti nerekiñ eramango det nere arropa zuriaren azpitik». Franziskok denbora luzean etzion eman nai izan, baña anbesteraño leiatu zizaion, non azkenean eman zion. Au izandu zan txit laister Eleiza guzian zabaldu zan debozio baten asiera eta Sisto Vgarrenak, Erlijioso txikienen Ordenakoak, andik irureun urtera anaitasun aundira altxa zuena San Franziskoren Kordoiko Artxikofradiaren izenarekin.\nOrdenako egiñkizunak Kardenal anparatzallearekiñ batean zuzendurik, alde egiñ zuen bere lagunetatik, eta itzuli zan Ama Birjiña Aingeruenekora. Bidean zijoazela iduki zuen itzaldi bat bere lagunarekiñ umiltasunaren gañean. «Jaungoikoaren ardi maitea, esan zion, alderatzen zaigu billera guzienkiko eguna, eta iruditzen zat ez nitzakeala izango Erlijioso txikien egiazkoa, baldiñ aitorturik gure anaiak ez dutela iduki nai burutzat ni bezelako ezjakiñ eta pekataririk, adituko ezpanituzke bidegabekeria oek barrengo sosegu osoarekiñ, eta alegratuaz ikustean nere burua lenago neukan aginte gabe. Jakizu, anaia Leon, toki goiak askotan erortzeko arrisku geiagokoak dirala, eta an daudenen erantzuera askozaz bildurgarriagoa dala, eta kontrara umiltasunean eta mendetasunean irabazi aundiak daudela». Itz ederrak, zeintzuetan Franziskoren anima antzeztutzen dan ispillu batean bezela! Ai beti gogoan idukiko balituzte gizon gutiziotsuak! Zenbat desengañio, gaiztakeri eta kezkatatik gordeko lirakean zartzarorako!\nIritxi zan, azkenik, bigarren Billera guzienkikorako eguna, 1219ko maiatzaren 26garrena, egun gogoangarria, San Franziskoren Ordenako kondairetan siñale guziz argiak utzi dituena. Egun artan guzia zan fraideentzat poz kontentua. Eleizak zelebratzen zuen Paskua Espiritu Santuko pesta, eta apaiñtzen zan jaieko jantziakiñ. Izaira zegoen ornitua udaberriko galakiñ, aizea zan freskua eta garbia, eta eguzkiak ixurtzen zituen argi-ujolak Apenino mendi gañetatik Espoletoko ballerara. Bidelariren bat goiz artan Asisen arkitu izan balitz, ikusiko zuen ikuskarri bat, benturaz alakorik munduan ikusiko ez dana, txabolak eunka ordeka zelaian, eta millaka fraideak bildurik Porziunkulako Eleizatxoaren inguruan. Ikustean nola zeuden isilik aingeruen gisan eta buru makurturik, usteko zuen gauza aundiren bat an gertatzen zala, eta etzan engañatuko. Zer ikuskarria! Ugolino Kardenala txutik kapillako aldarean zegoen Obispo-meza ematen, eta Sakrifizio Santua entzuten zeuden Franzisko bere Ordenako bost milla fraiderekin, eta Domingo zazpi millakiñ.\nAingeruak igotzen ziran zerura eskeintzeko Aita Betikoari Arkume mantxagabearen odola gizonen orazioakiñ batean, eta jeisten ziran ostera lurrera graziaz eta bedeinkazioz beteak. Zeru guziak aditzen zituen arretaz erlijioso beartsuen erreguak. Deadar egiñ dezagun berriro: Zer ikuskarria! eta nola konsolatzen duen, beste zenbatek anima naigabetzen duen bitartean.\nMeza ondorean Kardenal anparatzalleak billerari asiera eman eta giatu zuen. Arratsean gerrariburu on batek bezela ikusi bat eman nai izan zien ordeka zelaian arbol-adarrakiñ edo espartzuz egiñdako etzauntzetan arkitzen ziran Jesu Kristoren soldadu tropa aei. Eta zeuden irurogei ta eunkako salletan, kontatzen elkarri beren apostolutzako poz eta sufrimentuak, beren Aita doatsuaren lanbideak, edo beraren izenean egiñ zituzten mirariak, berrituaz Jesu Kristoren ikasleak aurreneko misiotik itzuli ziranean esan zituzten itzak: Beraren izenean deabruak berak obeditzen digute (Luc. X).\nAu ikusirik, aiton beneragarri ark deadar egiñ zuen beste mugaldi batean Jakob Patriarkak bezela: Fraide txikienak, egiaz au da Jaunaren kanp-etxea. Ura zan, menetan Errege aundiaren soldaduzka aukeratua, paketsu eta irabazlaria, armagabe eta indartsua, miragarriro eskolatua, zeñari egokatu lezaiokakean Eskritura Santuko itz oek: Zeñ ederrak diran zure etzauntzak,o Jakob! zeñ politak zure dendak, o Israel. Franziskok begiak zeruronz altxa eta Jaungoikoari eskerrak biotz onez emanik bere semeak ugaritu zituelako itxasoko ondar aleak bezela, atera zituen bere biotz eta ezpañetatik itz batzuek pizkortu erazi zituenak bere ikasleetan Jaungoikoaren amorioa, beren bokazioak, animen salbazioaren zeloa eta Eleizaren serbitzurako beren mendetasuna; eta bukatu zuen bere itzaldia era onetan: «Ene anaiak, gauza txit aundiak agindu ditugu eta are aundiagoak agindu zaizkigu. Kunplitu ditzagun batzuek, deseatu ditzagun besteak, atsegiña laburra da, pena betikoa; nekeak ariñak eta gloria bukaera gabea. Asko dira deituak, gitxi autuak. Bakoitzari emango zaio irabaziko duen saria».\nBiotz dollorren batek galdetu zezakean: Nun billatu orrenbeste jende mantentzeko janari? Baña ez Santuari eta ez bere fraideai etzitzaien alako dudarik burura etorri. An etzeukaten ezertxo ere, baña konfianza osoarekin itxedoten zuten Jaungoikoagandik eguneroko jana, kanpoko egaztiak bezela, eta Probidenzia etzitzaien faltatu. Ikusi ziran nola zijoazen Asistik, Perusa, Foliño eta Espoletotik ere bizimodu guzietako jendeak, apaizak, zaldunak eta erriko jende txeak, eta ez kontentu eramanarekiñ erlijioso beartsuai bear zituzten janariak, leiatzen zirala beren eskuakiñ serbitzeraño. Sokorru aek izan zituzten Billerak iraun zuen denbora guzian.\nIkuskarri miragarri ura ikuste utsagatik joan ziran ara jendetza aundiak. Jaungoikoa baliatu zan egokiera artzaz aen biotzak ukitzeko. Aetako asko arritzen ziran Erlijioso txikienak ikustearekin, eta ziozaten: «Ona emen ongi erakusten diguna zeruko bidea estua dala, eta zeiñ gaitza dan aberatsentzat Jaungoikoaren erreinuan sartzea! Iruditzen zagu gure zoriona egiten degula munduko era on eta atsegiñik utzi gabe, Erlijioso oek, zuten guzia utzita ere bildurrak bizi diran bitartean. Guk ill nai genduke oek bezela, ez ordea bizi oen moduan, izanik gauza jakiña, nolako bizitza, alako eriotza». Beste batzuek erreparatzen zuten aen arpegi aingeruzkoetara, zer parra irri gozoa, zer ernaitasuna bata bestearen serbitzuan, eta nola azaltzen zuten beren begiradetan zeruko pakea: «Aingeruak dira, pensatzen zuten, ez dute lurrik ukitzen oñetako beatz puntarekiñ baizik, eta beren pensamentu eta amorioa daukate jarria gure jaieterri egiazkoa dan zeruan. Zerk galerazten digu oen zorionean part-artzea?». Eta aetatik bosteun pasatuak auspezturik San Franziskoren oñetan, eskatu zioten penitenziako abitua. Alako eran zabaltzen zan Espoletoko balleran fraideen birtuteen urriñ gozoa, eta ematen zituzten bizitzako frutuak!\nEmen oarterazi bear degu ezen, Santuari gustatzen zizaiola senzilltasuna anbat, zenbat gorrotatzen zuen irudipentzea eta gauzak aundizkatzea. Jakiñik ikasleen batzuek penitenzi gogorregiak egiten zituztela, agindu zuen eramateko Kardenalaren aurrera gorputz illduratzeko zeuzkaten gauzak. Burnizko goronz eta gerrikoak baziran bosteun baño geiago. Franziskok eragotzi zien osoro illdura mota aek, animako jarduera eta obra onen kaltegarri ziralako. Zorionekoak alako utsegiteakgatik errietan eman zitekean denborak!\nErlijiozko espirituaren berritzea, piedadea geitzea eta ikasle berriak erakartzea bakarrik etzan izandu Esteratako Billeratik ateratako frutua. Egiñ ziran iru erreglamentu inportanzi aundikoak, Ordenaren ondore gloriosoa sendotu zutenak. Ona emen.\nLenbizikoa. Larunbat guzietan esango da Ordenako konbentu bakoitzean, meza solemne bat Ama Birjiñaren onran. San Franziskoren aitamenaz jarritako aginte onen bidez Erlijioso Txikienen Ordenak Maria sortzez mantxa gabea artu zuen bere Santu Goartari eta Bitartekotzat (eta au da beraren gloria bikañena, eta izaeraren arrazoia), aitortzen zuela sei eunkiz aurretik beraren sortze txit garbiaren fedeko egia. Au da gertatua; nork ordea adierazi lezake kausa? Eskritura Sagraduan aiñ gitxi trebatua eta Gurutzeko jakinduria besterik etzekiela gloriatzat zeukan Asisko apaizurren umillak argitu dezala batetan denbora luzeenean estalpean egon diran gure Erlijioko egietatik bat, erakutsi dizaiela jendeai, pasatuaz gero aoz ao famili erlijioso bateko belaun guzietara, eman dezala misterio onen arrazoia zentzu aundiko itz oetan: «Ez bildur izan emateko Mariari, Jainkoaren Amaren goiendearekiñ gaizki ez datorren guzia». Au da mirari bat munduko arrazoiakiñ adierazo ditekeana? Eztegu ontzat artu bearko Senako fraide Dominiko batek diona, ezen, San Franziskoren Teologia... altxatzen zala arranoaren egaaren eran, eta Franziskok Espiritu Santuarekin zeukan trataera biotzekotik zetorrela? Era onetan Irakasleen Irakasleak eskolaturik, eta jakiñik Mariak daukan tokia Jaungoikoaren asmoetan, egiñ zezakean Franziskok gauza obeagorik uztea baño bere umeai ezaguera ura ondasunik aundiena bezela? Santuaren esperanza etzan izan engañatua, bada bere ikasleak gorde eta zabaldu zuten Ama Birjiñaren sortze mantxa gabearen dotriña alako irmotasunarekiñ eta aiñ berena bezela, non deitu zioten franziskoarren dotriña.\nBazirudian zeruetako Erregiñak bere aldetik sortzen zituela Ordenan bere obraren ondo irtetzea aseguratzeko gai ziran jakintsu eta predikariak, eta ikusi zan Ama maitati onek alaiturik, nola leian sartu eta deitu ziran Mariaren zaldun, Antonio Paduakoa, Buenabentura, Duns Skoto, Bernardino Senakoa, Leonardo Porto Mauriziokoa eta Tomas Charmes. Seireun urteko guda onetako gora berak alde batera utzirik, badaude bertan gertaera bi iñola ere kontatu gabe eziñ utziko ditugunak, San Franziskok jarritako egiaren ondore berezkoak diranak: Duns Skotoren garaipen sonatua XVgarren eunkian, eta fedeko egia onen aitormena XIXgarrenean.\nJakiñak dira denbora aetan fraide Franzisko eta dominikoak elkarren artean zerabilten despita Ama Birjiñaren sortze mantxa gabearen gañean. Despit oek beiñ betiko erabakitzeko Aita Santu Benedikto XIgarrenak agindu zuen 1304an iduki zedilla ezpaita agirikoi bat Parisko Unibersidadean. Aita Gonzalbo Erlijioso txikienen Buruzaiak Ordenaren izenean para zuen Duns Skoto, buruzko guda berri artan gorde eta defenditu zezan franziskoetan aurrekoetatik ikasirik zeukaten sinistamentu piadosoa; eta orretarako joan zan Oxfortik Parixa. Despita onetarako orazio, barau eta erretiroarekiñ prestatu zanean, joan zan Unibersidadera, baña bidean ikusirik Ama Birjiñaren imajiña talluzko bat agur egiñ zion Eleiz errezoetako itz oekiñ: «Egizu, o Birjiña Santa, alaba zaitzadala, eta indartu nazazu azpiratu ditzadan zure etsaiak». Imajiñak makurtu zuen burua, farra egiteko zorian, geratuaz geroztik egoera onetan.\nSorbonara zanean, Skoto arkitu zan batzarre errespetagarri eta berarekiñ jazartzeko modukoan ziran kontrarioen aurrean. Fraide Dominikoak para zituzten berreun arrazoi ikusierazotzeko Gizakiaren kontra emandako sentenzian sartua zegoela Ama Birjiña ere. Franziskoak fraide gazteak aditzen zituen ixilik eta arreta aundiarekiñ. Kontrarioak itz egiñ zutenean, altxa zan, eta esan zituen berriz aek bezela (sinisten erraz ez dan gauza Ama Birjiñaren laguntza miraritsua gabe) beren dotriña indartzeko jarri zituzten berreun arrazoiak, eta desegiñdu zituen bat banaka kontrarik eziñ egiñ zezaiekean probabideakiñ.\nUnibersidadeko irakasleak eta Aita Santuaren bialduak onratu zuten txalo guzizkoakiñ, eman zioten Irakasle argiaren izengaña, erabakiaz andik aurrera Batzarre sonatu ark, zelebratzeko urteoro Ama Birjiñaren Sortze mantxa gabea. Eunki bat geroago oro bat erabaki zuen ez ematea iñori Doktor edo Irakasle gradua, baldin graduatu bear zuenak itz ematen ezpazuen defendituko zuela Ama Birjiñaren doai berezi ura. Etzan oraindik iritxi Eleizarentzat Misterio onen gañean bere azken sentenzia emateko ordua; gure denbora oetan izandu du disputa onek bere bukaera gloriotsua.\n1854ko abenduaren 8an San Franziskoren irugarren Ordenakoa zan Aita Santu Pio IXgarrenak ezarri zion Mariaren koroari perlarik ederrena, mundu guziaren aurrean aitortuaz: «jatorrizko pekatutik gordea eta pekatu gabe sortua izan zala bere Semearen merezimentu alde aurrez aplikatutakoen birtutez». Nola utzi emen kontatu gabe Ordena onen gloria dan gertaera bat? Bulda au solemnidade guziarekiñ publikatzen zan unean Aita Santuak eman zien baimena Erlijioso txikienen Buruzai biri, erregalo egiteko batek urrezko arrosa eta besteak zillarezko lirio bat; au zan saririk onena onratzeko erlijioso oen zeloa adierazten eta zabaltzen Mariaren aunditasun eta pribilejioak.\n2. Erreglamentuetako bigarren ordena izan zan San Pedro eta San Paulo Apostoloen aitamen berezi bat egiñ bear zala Protege nos, Domine eta Exaudi nos, Domine orazioetan. Eleiz-orazio onekiñ Franziskok estutu zuen oraiñdik geiago Eleiza guzien ama eta buru dan Erromako Eleizarekin Ordena berriak zeukan batasunaren lazoa, eta asi zuen bere ikasleen artean Aita Santuarenganako amorio eta jaiera ura, iru Ordenak beren siñale ezagungarritzat bezela daukatena.\n3. Ez da artuko Eleiz eta ez konbenturik, agindua daukagun pobreza santuari ez dagokanik. Erabaki zentzu aundikoa, franziskoarren konbentuai lujo eta aberastasunai bidea isten ziona, zeña izan oi dan lasaikeria ekarlea eta erlijiozko bizimoduaren ondamena.\nOek izan ziran Esteratako Billerako erreglamentu sonatuak, Ordenaren barrengo bizitzara zuzentzen diranak eta bere itxura ematen diotenak. Franziskok etzeukan orregatik aztua bere lanbidearen kanpoko aldea deitu genezakeana, au da, animen salbazioa. Beti gogoan idukirik Jaungoikoak eman zion eginkizun berezia zala deabruaren mendetik kristau erriak eta fedegabeak ateratzea, egiteratu zuen bere lanaren plana, munduko erri guzietara zabaldu eta bere umeak kunplitzen segitu bear dutena azkeneko denboretaraño. Artu zituen Ejito eta Siria beretzat eta beste fraide batzuentzat, eta señalatu zien besteai zeiñ tokietara joan bear zuten. Anbeste langille Ebanjeliokoen artetik mixio batzuetako buru egiten zutenen izenak baizik ezin eman ditzakegu.\nFrai Bernardo, Marruekoetara joan zana, eta Santuak berriz ezin ikusiko zuena zerura joan arteraño; Frai Pazifiko, ostera Franziara itzuli zana; Kristobal Romañakoa, berriz Guyenara predikatzera joan zana; Anjel Pisakoa, Bretañara joatea tokatu zizaiona. Aen obedienzi edo agiriak zioten onela: «Ni Franzisko Asisko ministro jeneralak agintzen dizut zu frai Angel Pisakoari, Ingalaterrara joan eta izan dezazula an ministro probinzialaren kargua. Agur». Gitxi esaten zuen, baña bai bear anbat, Jaungoikoa bera zalako bialtzen zuena. Lanbide au neke aundikoa zan, baña Jesu Kristoren Eleizak animak beraganatzeko daukan espirituarekiñ ongi datorrena. Honorio IIIgarrenak Viterbon zegoela ontzat eman eta indartu zuen bialduaz fraideai ondorengo eskutitz au: «Honorio, Obispo, Jaungoikoaren serbitzarien serbitzariak, Arzobispo, Obispo, Abade, Arzipreste, Arzediano eta beste agintari eleizakoai: Nola gure Seme maite Franziskok eta aren beste lagunak utzi dituzten munduko utskeriak Erromako Eleizak ontzat eman duen bizimodu bat egiteko, eta dijoaz Apostoloen gisan, adierazten Jainkoaren itza toki guzietan, Jesu Kristo gure Jaunaren izenean erregutzen, eta eskutitz onen bidez agintzen dizutet ar ditzatzutela katoliko eta fededunekotzat Ordena orretako erlijioso, karta onen eramalleak eta zuenganatu ditezkeanak; lagundu eta ongi tratatu ditzatzutela Jaungoikoaren onrarako eta gure begirunez. Garagar illaren amaikan eta gure Aita Santutzako irugarren urtean egiña».\nGañera misio-buru egiten zutenak zeramazkiten Santuaren beste bi eskutitz, zabaltzeko enkarguarekiñ. Lenbizikoak, apaizai zuzenduak, zekarkian ikasbide balio aundikoak Aldareko Sakramentu Santua bear bezela onratzeko eta konsellu gogoangarri au Eskritura Sagraduko itzen gañean: «Jaungoikoaren izena edo Eskritura Sagraduko itzen batzuek billatzen badituzute ondo ez dirudian tokiren batean, erregutzen dizuet errespetoarekiñ bildu, eta toki obeagoan para ditzatzutela».\nBigarren kartak zion onela: «Karta au artzen duten lurreko Gobernadore, konsul, juez eta majistradu guziai, Franzisko, gure Jaunaren serbitzari umillak bialtzen die osasuna eta pakea. Pensa ezazute arretaz, eriotzako eguna alderatzen dala. Erregutzen dizutet, bada, errespeto guziarekiñ munduko limurkariakgatik etzaiteztela aztu Jaungoikoaz, eta ez ausi ere beraren aginteak, bada artzaz eta aren legeaz aztutzen diranak madarikatuko ditu, eta aezaz aztuko da. Utzi bearko dituzte beren ondasunak eriotzako orduan, eta zenbat eta eskual aundiagoa izan duten lurrean, anbat eta neke oñaze aundiagoak eraman bearko dituzte Infernuan. Ona zergatik erregutzen dizutedetan nere jabe batzuei bezela begiratzen zaituztedetanai, zuen pekatuen penitenzia egiazkoa egiñ dezazutela, umiltasun eta amorioarekiñ ar dezazuten Jesu Kristoren gorputz eta odol preziosoa, bere Pasioaren oroipenean, zuzendu dezaiozuten Jaungoikoari errietako gobernua ematean egiñ dizuten onra, eta gauero iduki dezazuten kontua adierazteko señaleren batekiñ nola adoratu bear duten Jaungoiko guziz Altsua eta eman bear diozkaten eskerrak. Egiñbide oek utsegiten badituzute, jakin, Juizioko egunean kontu eman bearko dezutela, baña izkribu au gorde eta bertan agintzen dana kontuz egiten dutenak izango dira Jaungoikoak bedeinkatuak».\nEta Billera bukatutako biaramonean mixiolariak eman zizaiozkan bideari, alaiturik iru bedeinkazioakiñ, Jaungoikoaren, Aita Santuaren eta fundatzalle doatsuarenarekiñ.


EH Bilduren lokal berria zabalduko dute Bista Eder kalean, gaur iluntzeko 20:00etan - etakitto.eus\nEH Bilduren lokal berria zabalduko dute Bista Eder kalean, gaur iluntzeko 20:00etan\nGaur iluntzeko 20:00etan inauguratuko dute Eibarko EH Bilduren lokal berria, Bista Eder kaleko 2. zenbakian. Udaletxetik kanpo gure herrian erreferentzia bat sortu nahi du EH Bilduk eta asmo horrekin zabalduko dute lokala. Gaurko ekitaldian Juankar Izagirre, Gipuzkoako Ahaldun Nagusirako EH Bilduko hautagaia egongo da, beste ordezkari batzuekin batera eta luntxa ere egongo da. Lokal berriaren ateak herritar guztientzat zabalik izango dituztela adierazi dute eta jende guztia gaurko irekiera ekitaldian parte hartzera animatu nahi dute.\n« Jose Kareagaren lanen erakusketa zabalduko dute bihar Zumaian ‘On Ekin’ lehiaketaren VI. edizioa egingo da datorren eguenean »


Valldemossan, Mallorca barruko herri txiki batean, Anna eta Marina, nerabezaroan bananduak izan ziren bi ahizpa, berriro daude ezagutzen ez duten emakume misteriotsu batengandik heredatu duten okindegi bat saltzeko.\nAhizpak oso bizitza ezberdinak dituzten bi emakume dira. Anna ia ez da irlatik irten eta maite ez duen gizon batekin ezkonduta jarraitzen du. Marina munduan zehar dabil GKE baterako doktore gisa lanean.\nBere herentzia misteriotsuak gordetzen dituen sekretuak aurkitzen saiatzen diren bitartean, Annak eta Marinak familiako gatazka zaharrei aurre egin eta galdutako urteak berreskuratzen saiatu beharko dute.\n“Ogi honek usain ona du, bere osagaiak kalitatezkoak dira eta zalantzarik gabe maitasunez oratuta daude. (…) Jakinduriaz, pazientziaz eta lanbidez laberatua, istorioak aurrera egiten du joko zikinaz abusatu gabe. “\n“Zambranok eta bere gidoigileak (…) pixkanaka bilbatzen dituzte (…), zalapartarik eta efektismorik gabe, guztia dramari eta interpretazioen egiazkotasunari fidatuz. Zirraragarria eta konprometitua. “\nSergio F. Pinilla: zinema\n“Film luze hunkigarri eta ederra, kutsu klasikoko melodramaren esentzia izateaz harro dagoena”\nAzaroak 27, 28 eta 29\nJatorrizko izenburua: Pan de limón con semillas de amapola\nIraupena: 121 minutu\nKalifikazioa: Ez da gomendatzen 7 urtetik beherakoentzat\nZuzendaria: Benito Zambrano\nGidoia: Benito Zambrano, Cristina Campos\nArgazkia: Marc Gómez del Moral\nAktoreak: Elia Galera, Eva Martín, Mariona Pagès, Marilu Marini, Tommy Schlesser, Claudia Faci, Pere Arquillué, Pep Tosar, Nansi Nsue, Ana Gracia, Hoji Fortuna, Toni Pons Vera, Joseph Ewonde, Carles Molinet, Luis Dyangani\nEkoiztetxea: Filmax, Castelao Pictures\n29 AZA ASTELEHENA 20:15 Pan de limón con semillas de amapola (20:15)\n28 AZA IGANDEA 20:00 Pan de limón con semillas de amapola (20:00)\n27 AZA LARUNBATA 20:00 Pan de limón con semillas de amapola (20:00)


Hasiera / Bloga / Olatu Hotzak Greba Berriro! Bainugelako produktuak, nola prebenitu hotza?\n2021 / 04 / 11 SailkapenaBloga 646 0\nOlatu bat oraindik ez da baretu, olatu bat hasi da berriro, aire hotz indartsua itzultzeko!\nEguraldia hotz bihurtzen da. Gainera, jendeak arreta jarri behar du epela mantentzeko eta arropa gehitzeko, etxean osasunerako tresnak ere izoztegi nagusia izan beharko lirateke. Ura -4 gradu Celsius baino gutxiagotan, izotzaren bolumena zabaldu egiten da, izotz eta uraren hedapenean produktu sanitarioak erraz eramaten ditu eta, beraz, crack produktuak sortzen dira. Izoztearen aurkako aholkuak bidaltzen dizkizuet!\nNeguko komuna izozteko eta pitzadurako neurriak ekiditeko\nNeguan, komuneko ateak eta leihoak aldi baterako itxita daude aireztapena gelditzeko eta barruko tenperatura mantentzeko. Izoztea ekiditeko, askatu gainerako ur guztia komuna erabiltzen ez denean.\nMetodoa eta urratsak honako hauek dira: itxi sarrera balbula, deskonektatu eta kendu drainatze torlojua eta estutu drainatze torlojua gainerako ura askatu ondoren, bestela ur isurketa eragingo du.\nKomuneko atzeko kurbatuan ura egongo da. Erabili bizkotxo trapuak eta ponpa ura xurgatzeko, komuna denbora luzez izoztu eta ez pitzatzeko.\nGainera, izotz kontrako izurriak bota ditzakezu ur deposituan, edo uretan alkoholari, gatzari, uraren izozte puntua murriztu dezakete, baina izozteen aurkako eraginkorra ere bai. Bainugela berokuntza sistemara irekita badago eta bainugela izoztuko ez dela ziurtatzen badute, ezin duzu komunean izozgarririk ez gehitu.\nNeguko harraska mantentzeko neurriak\nErabili eta berehala, lehortu trapu lehor batekin izotzak eragindako gainazaleko hausturak ekiditeko. Garbiketa egiterakoan, ez erabili altzairuzko osagairik harraskaren gainazala marratzea saihesteko. Barruko tenperatura baxuaren kasuan, harraska oihal geruza batekin estaltzea aukeratu dezakezu tenperatura baxuaren ondorioz hausturatik isolatzeko.\nNeguko bainuontzia mantentzeko neurriak\nLehenik eta behin, bainuontziaren erabilera bakoitzaren ondoren, mantendu lehorrean bainuontzia, epe luzeko uraren isurketen deformazioa edo azalera sor ez dadin eta ezin da erabili. Garbiketa garaian, ez erabili garbigailu azido eta alkalinorik indartsurik bainuontziaren gainazalaren korrosioa ekiditeko. Garbitu zapi leun batekin marradurak ez eragiteko eta, nahi gabe, urratu txiki bat badago, berehala leundu gainazala leuntasuna berreskuratzeko. Ez jarri metalezko objektuak bainuontziaren gainazalean, bainuontzia herdoildu edo gainazalean kaltetzea ekiditeko, haren edertasunean eta praktikotasunean eragina izan dezan.\nNeguko komuneko armairua mantentzeko neurriak\nGarbitu ondoren, komunean, bainugelako armairuaren azalera egokia izan behar da, garbitu uretan. Bainugelako armairuak xaboi, aurpegi garbiketa, xanpu eta bestelako garbigailu batzuetan jarri ohi dira; nahi gabe ateratzen bada, komeni da berehala garbitzea; pisu handienak komuneko armairuaren beheko aldean jarri behar dira. Bainugelako armairua garbitzeko orduan, ez erabili hari metalikorik, Pasteur zapirik, garbiketa kimiko indartsurik eta ez erabili urik korrosioa ekiditeko. Erabili behar bezala garbigailu neutroak eta bestelako produktu profesionalen mantenimendua.\nNeguko txorrota izoztuaren aurkako pitzaduraren neurriak\n(1) txorrota izoztearen arraila.\nIngurumenaren erabileraren azpitik 0 ℃, honako arrazoi hauek barne baina ez mugatuta.\n1, proiektuaren aurreko uraren proba egin ondoren, gainerako uretako txorrota ez da ateratzen.\n2, txorrota kanpoko instalazioan, ez itxi uraren sarrerako balbula eta ez du izoztearen aurkako babesik egin.\n3, jabea oporretan edo iraupen luzeko egoitzarik gabe dago, gela ez da berotzen, ez du itxi ur sarrerako balbula txorrota hondarreko ura hustutzeko. Jabeak gelako aireztapena berritzen amaitu zuen, leihoak gauean itxi gabe zeuden eta uraren sarrerako balbula itxi gabe zegoen txorrotatik geratzen zen ura ateratzeko.\n(2) Nola prebenitu neurriak.\nIngurumenaren erabileraren azpitik 0 ℃, honako neurri hauek barne baina ez mugatuta.\n1, proiektuaren guneko txorrota instalatzeko inguruneko tenperatura, esaterako, 0 below-tik beherakoa, gomendatzen da aldi baterako txorrota ez instalatzea edo aldi baterako urik gabeko instalatuta egotea, edo ur probatzea hoditeria ura ondo hustu ondoren.\n2 gauean sukaldeko leihoak, bainugela kanpora eta atzeko itzaleko gela itxi behar dira barruko tenperatura 0 above-tik gorakoa dela ziurtatzeko.\n3, barruko tenperatura 0 below-tik beherako gelarako, itxi barruko ur neurgailuaren balbula eta amaitu hodian geratzen den ura askatzen.\n4, barruko tenperatura 0 ℃ gela baino txikiagoa da, berogailua ireki behar da, tenperatura 0 above gainetik mantendu.\n5, kotoizko eta lihozko ehunak, kotoizko arropa zaharrak, kotoia eta bestelako isolamendu materialak erabil ditzakezu txorrota estua loditzeko eta biltzeko.\naurreko :: Instalatu apala komunean, bainugela berehala bizi 5 metro karratu gehiago! Hurrengoa: Etxeko bainugela, aukeratu hormako komunera? Edo zoruko drainatze komuna?


Saint-Julien-Beychevelle - Wikipedia, entziklopedia askea.\nSaint-Julien-Beychevelle (frantsesez eta ofizialki: Saint-Julien-Beychevelle) Okzitaniako udalerri bat da. Administratiboki Frantziako Gironda departamenduan dago, Akitania Berria eskualdean. 2013an 719 biztanle zituen.\nLucien BRESSAN (2014-2020)\n45° 09′ 53″ N, 0° 44′ 26″ W / 45.1647°N,0.7406°W / 45.1647; -0.7406Koordenatuak: 45° 09′ 53″ N, 0° 44′ 26″ W / 45.1647°N,0.7406°W / 45.1647; -0.7406\nPauillac, Saint-Genès-de-Blaye, Cussac-Fort-Médoc, Saint-Androny eta Saint-Laurent-Médoc\n2007an Saint-Julien-Beychevelle udalerrian erroldatutako biztanleak 719 ziren. Familiak 307 ziren, horien artean 93 pertsona bakarrekoak ziren (42 bakarrik bizi ziren gizonak eta 51 bakarrik bizi ziren emakumeak), 101 seme-alabarik gabeko familiak ziren, 84 seme-alabak dituzten bikoteak ziren eta 29 seme-alabak dituzten guraso-bakarreko familiak ziren.\n2007an 413 etxebizitza zeuden, 316 familiaren etxebizitza nagusia ziren, 15 bigarren erresidentzia ziren eta 83 hutsik zeuden. 387 etxeak ziren eta 25 apartamentuak ziren. 316 etxebizitza nagusietatik 159 bere jabearen bizilekua ziren, 108 alokairuan okupaturik zeuden eta 48 doan lagata zeuden; 3 etxek gela bat zuten, 18 etxek bi zituzten, 59 etxek hiru zituzten, 117 etxek lau zituzten eta 119 etxek bost zituzten. 238 etxek euren parking plaza propioa zuten azpian. 139 etxetan ibilgailu bat zegoen eta 145 etxetan bat baino gehiago zituzten.\nSaint-Julien-Beychevelle udalerriko biztanleria-piramidea 2009an .\n2007an lan egiteko adina zuten pertsonak 478 ziren, horien artean 376 aktiboak ziren eta 102 inaktiboak ziren. 376 pertsona aktiboetatik 334 lanean zeuden (180 gizon eta 154 emakume) eta 42 langabezian zeuden (15 gizon eta 27 emakume). 102 pertsona inaktiboetatik 41 erretiraturik zeuden, 21 ikasten zeuden eta 40 "bestelako inaktibo" gisa sailkaturik zeuden.\n2009an Saint-Julien-Beychevelle udalerrian 287 unitate fiskal zeuden, 646,5 pertsonek osaturik. Pertsona bakoitzeko diru-sarrera fiskalaren mediana urteko 18.053 euro zen.\n2007an zeuden 24 komertzioetatik, 1 erauzte enpresa zen, 3 bestelako produktu industrialen fabrikazioko enpresak ziren, 3 eraikuntza enpresak ziren, 9 ibilgailuen saltze eta konpontze enpresak ziren, 2 ostalaritza eta jatetxe enpresak ziren, 1 informazio eta komunikazio enpresa zen, 1 finantziazio enpresa zen, 2 zerbitzu enpresak ziren eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 8 zerbitzu publikoetatik, 2 ibilgailuen konpontzeko eta nekazaritza tresnetako lantokiak ziren, 1 margolaria, 1 iturgina, 1 argiketaria, 1 ile apaindegia eta 2 jatetxeak.\n2000. urtean Saint-Julien-Beychevelle udalerrian 20 nekazaritza-ustiategi zeuden, 1.095 hektarea erabiltzen.\nPauillac (4,0 km)\nCussac-Fort-Médoc (5,8 km)\nSaint-Laurent-Médoc (6,8 km)\nBlaye (7,2 km)\nSaint-Androny (7,5 km)\nSaint-Genès-de-Blaye (7,7 km)\nLamarque (7,8 km)


Galderei erantzuten dakien bilatzailea Sustatu.eus - Teknologia albisteak\nGalderei erantzuten dakien bilatzailea\nJuan Luis Azkarate - AZK Komunikazioa\n2004-11-22 : 10:11\nGaurko bilatzaileak apur bat tontolapikoak direla jakin badakigu. Internet-en hurrengo pausua galderei erantzuten dakizkiten bilatzaileak asmatzea izango da, bilatzaile adimentsuak, hain juxtu. Richard Benjamins adituak Web Semantikoaren nondik norakoak azaldu zituen ostegunean (CON)ex II. Kongresuan, Donostian.\nWeb semantikoaren helburua galderei erantzuten dakizkiten bilatzaileak egituratzea da; gaurko bilatzaileak html lengoaian oinarritzen baitira eta semantikoak, aldiz, XML-ean.\nZer lortzen da honekin? Ba, nik sartzen dut galdera bat bilatzailean eta berak erantzungo dit, hitzen esanahia kontutan hartuz eta ez bakarrik digito moduan ulertuz, gainera. Horretarako, web-aren edukiak ontologietan egituratuta egon behar dira aurretik.\nHainbat lekutan lanean ari dira aspalditik Web Semantikoaren erronka erraldoi honetan. Adibide bat azaldu zigun ISOCO (Intelligent Software Components) enpresako Richard Benjamin holandarrak ostegunean Donostian, MIK-ek antolatutako (CON)ex Ezagutzan Oinarritutako Enpresa Digital Hedatua II. Kongresuan.\nISOCOk Real Instituto Elcano delakoarekin elkarlanean ari da Web Semantiko bat egiten, ikusi. Nazioarteko geopolikitaz eta horrelako kontuetan dago espezializatua Elcano Institutua eta dagoeneko horrelako bilatzaile semantikoa antolaturik dute. Galdera egiterakoan pauta batzuk jarraitu behar dira eta bere mugak baditu, baina emaitza benetan harrigarria da. Ez gelditu erraminta hau frogatu barik, hemen Tim Berners-Lee da Web Semantikoari buruz aditu handienetako bat, eta horrela definitzen du: --The Semantic Web is an extension of the current web in wich information is given well-defined meaning, better enabling computers and people to work in cooperation.\nPublikoko pertsona batek Wikipedia aipatu zion Benjamins-i eta aditu nederlandarrak goraipatu egin zuen proiektu hau.\nXabier Arregi eta Andoni Valverde\n2004-11-23 : 23:22\nJakina da azken urteotan eskuragarri daukagun\ninformazio digitala izugarri hazi dela. Hau dela eta, bilatzaile onen premia\ngero eta nabarmenagoa da. Gaur egun erabiltzen ditugun bilatzaileek hitz bat\nedo gehiago hartzen dute sarrera gisa, eta erantzun moduan helbide multzo bat\neskaini ohi dute; espero dugun informazioa helbide horietan aurkitu\nInformazioa bilatzen duten sistemen artean, badira\nerantzun zehatza lortzen saiatzen direnak ere. Sistemoi Galderak Erantzuteko\n(GE) sistemak deitzen zaie (Question Answering, QA), eta lengoaia naturalean\negindako galderei erantzun zehatzak ematen ahalegintzen dira. Sistema hauek\nbereziki baliagarriak dira erabiltzaileak datu zehatzak jakin behar dituenean\neta web guneetako edukietan bilatzen aritu nahi ez duenean. Interesgarriak izan\ndaitezke, halaber, Intranet-etan edo domeinu espezifikoetan.\nIngeleserako garatu dira, orain arte, horrelakoak.\nAdibideotan ikusten da zer-nolako portaera duten sistemok gaur egun. Bada zer hobetua.\nEuskarari dagokionez, Donostiako Informatika Fakultateko IXA taldean,\nhizkuntzaren tratamenduarekin loturiko hainbat arloren artean, GE jakintza\narloari dagokion atala lantzen ari gara. GE sistemak ez dira hizkuntzarekiko\nindependenteak. Hizkuntza bakoitzak bere ezaugarriak ditu, eta galderen\nazterketa nahiz erantzunen bilaketa hizkuntzaren ezaugarriak kontuan hartuta\nlandu behar dira. Hori dela eta, Lengoaia Naturalaren Prozesamendurako (LNP)\ntresnak erabiltzen ditugu GE sistema baten\nhasierako prototipoa garatzeko.


'KontukaBi' ipuin kontalariaz asko gozatu dute haurrek - Arrasate - Goiena.eus\n'KontukaBi' ipuin kontalariaz asko gozatu dute haurrek\nImanol Beloki 2018-11-18 11:35\nIbai-Artek antolatutako 'Kontukabi' ipuin kontaketa.\nHilaren 30era arte, Arrasateko herriko merkatarien elkarteak ekintza ugari antolatu ditu. Hori horrela, atzo, zapatua, bi ikuskizun izan ziren herriko plazan; KontukaBi ipuin kontaketa goizean, eta arratsaldean, What a Band talde bergararraren kontzertua. Haur, gazte zein helduentzat zuzendutako ikuskizuna izan zen KontukaBi, baina gehien disfrutatu zutenak gaztetxoak izan ziren.\nAtzoko ekintzekin batera, Ibai-Arteren Kultura? Nik Arrasaten egitasmoaren barruan, zenbait kultura ekintza ikusteko sarrerak banatuko dituzte herriko komertzioetan hilaren 30era bitartean, Arrasate txartela erabiltzen dutenen artean. Hori horrela, atzo, Luisa Fernanda Zarzuela ikusteko zortzi sarrera bikoitz banatu zituzten.\nAzaroaren 30era arte bitartean, beste kultura ekintza hauek ikusteko sarrerak ere zozketatuko dira. 25 sarrera bikoitz, Doke antzerki taldearen Hamaika amaren seme (alaba) antzerkia, 25 sarrera bikoitz, Erlauntza antzezlana ikusteko, eta 30 sarrera bikoitz zinemarako.\nHilaren 23an, Sara Alonso abeslariak emanaldia eskainiko du, 19:00etan, Herriko Plazan. Eta hilaren 24an, zapatua, Arrasateko Musikaleko Big Banda herriko kaleetan zehar arituko da, 11:30etik aurrera.\n24.000 euro erosketa-txarteletan\nAipatutako guztiaz gain, hilaren 15etik 30era herriko dendetan erosketak egiten dituztenen artean –Arrasate txartelarekin, edo txartelik gabe– 24.000 euro banatuko dituzte erosketa-txarteletan. 5 eurokoak edo 10ekoak izango dira, eta abenduaren 1etik 15era bitartean egiten dituzten hurrengo erosketan aplikatu ahalko dira. Ibai-Arteko ekintzetan parte hartzeko, deitu 943 79 30 90 telefonora.


Erabilera publikoko eremua Inprimatu\nErabilera Publikoko Eremuak toki hauek biltzen ditu: sarrera Erreparatzeatik eta Bidasoa ibaiko zubitik, aparkalekua, Jaurerriaren hegoaldeko landak, zuhaiztiak eta jolas lekuak, Balangondoa, Parkeko Harrera eta Argibide Zentroa, harrera egin eta txartelak saltzeko etxola, Turismo Bulegoa, Naturaren Interpretazio Zentroa, Lorategi Historiko Artistikoa, Kotxetegia, Jauregia, Añeri, Lorategi Botanikoa, Baso Mintegia, Zabala Etxea eta bertako landa, gisu-labea eta ikaztobia eta Zabala Etxearen ondoko zuhaiztia. Eremu honek 22,1 hektareako azalera du.\nBertizko lorategiak 100 urte baino gehiago ditu. Beharbada Natur Parkeko altxorrik baliotsuena da. Bide eta bidexka bihurriz osatutako sare ederra da, era askotako zuhaitz handiz, landare-hesiz, zuhaixkaz eta loregunez inguraturik; espezie autoktonoen lagin ugaria dago, bai eta landare exotiko aunitz ere. Eiteari edo arrarotasunari ikusita, nabarmentzeko modukoak dira: likidanbarrak, haginak, hibak, Louisianako nekosta, zefalotejoa, sekuoiak, zedroak, ginkoak, limoiondoak, kameliak, azaleak, hortentsiak, glizinak, banbuak...\nBotanikari begira duen aberastasunaz gain, nabarmentzekoak ere badira paisaia ederrak. Gainera, urmaelek, zubi txikiek, glorietek eta edertasun handiko beste elementu batzuek -esaterako, behatokiak eta kaperak, bi-biak Art Nouveau erraten zaionaren harribitxiak- halako giro berezia duten txokoak sortu dituzte. Bere multzoan ikusita, argi dago XIX. mendetik XX.erako aldaketa hari dagokion edertasun paregabearen aurrean gaudela.


Bernardo Atxaga (Eusko Ikaskuntza-Caja Laboral Saria, 2002) - Euskonews\n266 Zenbakia 2004-07-03 / 2004-09-10\n(Eusko Ikaskuntza-Caja Laboral Saria, 2002) Jon Kortazar\n2002. urtean Eusko Ikaskuntzaren saria Bernardo Atxagari eskaini zitzaion, eta benetan oso aproposa izan zen hautapena, azken urteetan idazketa oso pertsonala eraman baitu aurrera Asteasuko idazleak.\nBernardo Atxaga Bilbon ezagutu nuen, “artean gazte eta berde” ginenean. Jesus Etxezarragak eraman ninduen Pott Bandako idazleek biltzen ziren, utzia zuten jadanik Bar Cantábrico mitikoa, Arriaga Antzokiaren jatetxera. Han biltzen ginen euskal idazleak eta handik agertzen ziren gazteleraz idazten zuten zenbait idazle ere. Juan José Ibarretxe, Juan María Otaegi, Bernardo Atxaga eta Juan José Goiriena de Gandarias Eusko Ikaskuntza-Caja Laboral Sariaren ekitaldian.\nEzagutu nuen egunean Bilboko Jesuiten ikastetxean performance bat aurkeztu zuten Pott bandakoek, toki benetan berezia abangoardiako literatura egiteko asmotan. Baina egun hartatik ezagutu nuen idazle izatea zer zen garbi zuen pertsona bat.\nJakin badakit Bernardo Atxagaren irudiak zenbait alde soziologiko hartu dituela: Euskal literatura Europako literaturen mapan jarri duela esan ohi da, edo gure zenbait historiaren berri eman dituela, gure izaera eta historia agertuz eta aztertuz.\nBaina bere irudi publikoaren gainetik nik pertsona estimatzen dut: idazle bihurtu den pertsona. Ezagutu nuen egun hartan oso garbi ikusi nuen idazleak bazekiela zer zen idaztea, nola idatzi behar zen, Kirmen Uribek esango lukeen moduan, jakinda bide bat jarraitu behar dela, eta beste asko alde batera utzi. Irakurle gisa ezagutu nuen idazlea nik, eta benetan jakingarriak ziren garai hartan irakurtzen zituen liburuak. Estilo bat, erabateko eta pertsonala zen, landu zuen lehendabizi: XIX. mendeko eta ahoko espresioak maite zituen, pixkanaka-pixkanaka abangoardiako literaturatik urruntzen zutena. Gero erabateko bokazioa erakutsi zuen. Garbi zuen idazle profesionala izan behar zela eta horretarako bideak jarri zizkion bere buruari. Filosofia ikasketak Bartzelonan, autopoetika eta munduari buruzko ikuspegi sendoa izateko asmotan, lana eta lana, gauzak esateko modu zolia, idazleekin eta editoreekin harremanak, beti ere zintzo eta txeratsu. Agenteen egin beharra garbi izan zuen hasieratik eta hemengo bat aukeratu zuen, idazle lan pertsonal eta bakartiak kaleratzeko beharrezko baitu sistema baten lotura. Eta literatura sistema bat ere bazela oso garbi izan zuen idazlea dugu Atxaga.\nAztertu nuen, genuen, bere Etiopia (1978) zail hura lehenik, irentsi egin nuen Bi anai (1985) eta miretsi bere Obabakoak (1988) zoragarria, nahiz eta nire bizitzako momenturik zailenetarikoan agertu zen, miresmenez ikusi nuen bezala bere Poemas & híbridos (1990) lana. Eta gero Etika eta Estetika biltzen diren tokian lan egiten zuela, ikusi dut Bernardo Atxaga eginak zituen bideak urratzen eta beste bide batzuk jorratzen, eta ziklo errealista deitua hasten eta zabaltzen. 1990. urtean Udako Ikastaro batean Bernardo Atxagak bere estetika aldatu egingo zuela adierazi zuen. Egia da poesiaz aritu zela garai horretan, baina poesiaz eta prosaz ari zela uste dut, gerora etorriko ziren fruituak kontuan hartuz gero behintzat. Nobelen trilogia bat bukatu du gure izaeraz eta gure historiaz: Gizona bere bakardadean (1991), Zeru horiek (1995) eta Soinu jolearen semea (2004).\nBalorazio eta gustu kontuak alde batera utz ditzakegu, Obabakoak edo beste hauek gehiago atsegin ditugulako alferreko eztabaida agorra ahaztu, eta begiratu bere idazle izaeraren indar guztiak herri baten sufrikarioen azterketan eman dituela ikusi eta berriro miretsi. Idazle zen lehendabizi Bernardo Atxaga, ondoren idazle izatearen zertzelada guztiak kontuan hartzen zituen idazle handia, eta ondoren Etika eta Estetika biltzen diren unean bizi den idazle nagusia. En torno a la figura de Bernardo Atxaga. (Joxemari Iturralde). MenuaGAIAK Aurreko Aleetan Inicio > EM 266 > Gaiak -->\nIRAZU GARMENDIA, José ETXEZARRAGA ZULUAGA, Jesús Antonio URIBE URBIETA, Kirmen\nÁlvaro d'Ors (Premio Eusko Ikaskuntza-Caja Laboral, 1996)\nJesús Altuna (Eusko Ikaskuntza-Caja Laboral Saria, 1998)\nJuan Plazaola, un hombre dedicado a la investigación del arte y a la reflexión estética (Premio Eusko Ikaskuntza-Caja Laboral, 1998)\nEduardo Chillida (Premio Eusko Ikaskuntza-Caja Laboral, 1999)\nJuan Miguel Artola Gallego (Premio Eusko Ikaskuntza-Caja Laboral, 2000)\nGurutz Jauregi (Premio Eusko Ikaskuntza-Caja Laboral, 2003)


Berotegi-efektuko gasak 2030erako % 45 murriztea aurreikusten du Nafarroak\nHoja de ruta y plan de energia\nBerotegi-efektuko gasak 2030erako % 45 murriztea aurreikusten du Nafarroak ostirala, 2018.eko urtarrilak 26\nEpe horretarako, energiaren kontsumo totalaren % 50 iturri berriztagarrietatik etorriko da\nGarapen Ekonomikorako lehendakariorde Manu Ayerdik eta Landa Garapeneko, Ingurumeneko eta Toki Administrazioko kontseilari Isabel Elizaldek elkarrekin aurkeztu dute Foru Gobernuak klima-aldaketa geldiarazteko onartu duen estrategia, zeinaren tresna nagusietako bat energia-planeamendua baita. Nafarroako Gobernuak onartu berri ditu Klima Aldaketaren Ibilbide Orria eta 2030erako Nafarroako Energia Plana. Dokumentu horiek Gobernuaren jardun osora hedatzen dituzte helburuak, eta epe bera dute jomugan: 2030. urtea.\nEnergia-iturri garbiak, klima-aldaketaren aurka.\nGarapen Ekonomikorako lehendakariorde Manu Ayerdik eta Landa Garapeneko, Ingurumeneko eta Toki Administrazioko kontseilari Isabel Elizaldek elkarrekin aurkeztu dute Foru Gobernuak klima-aldaketa geldiarazteko onartu duen estrategia, zeinaren tresna nagusietako bat energia-planeamendua baita.\nNafarroako Gobernuak onartu berri ditu Klima Aldaketaren Ibilbide Orria eta 2030erako Nafarroako Energia Plana. Dokumentu horiek Gobernuaren jardun osora hedatzen dituzte helburuak, eta epe bera dute jomugan: 2030. urtea.\nDepartamentu eskudunen ordezkariek ostiral honetan aurkeztu dituzte bi gobernu-akordio horiek.\nAyerdi lehendakariordeak adierazi du "dokumentuok Nafarroak klima-aldaketaren aurka duen konpromisoa erakusten dutela, arlo horretako nazioarteko akordioen esparruan". Batetik, Nafarroako Klima Aldaketaren Ibilbide Orria zeharkako ingurumen-estrategia bat da, fenomeno horri ekiten dioten zenbait politika sektorial txertatzen dituena, eta, bestetik, 2030erako Nafarroako Energia Plana "Klima Aldaketaren Ibilbide Orriaren funtsezko tresnetako bat da, eta, dakizuenez, horrek zehazten du foru-gobernuak hiru erronka hauei ekiteko duen estrategia: energia-eraginkortasuna hobetzea, iturri berriztagarrietatik energia gehiago ekoiztea, eta erregai fosilak ordezten aurrera egitea".\nOndoren, Isabel Elizalde kontseilariak Klima Aldaketaren Ibilbide Orriaren ildo nagusiak aurkeztu ditu, eta zer erronka dituen.\nGobernuak dokumentua onartu du Landa Garapeneko, Ingurumeneko eta Toki Administrazioko Departamentuak proposatuta, eta, haren bidez, Foru Komunitateak konpromisoa hartzen du isurtzen dituen berotegi-efektuko gasak % 45 murrizteko 2030erako, 2005. urtearen aldean. Horren helburua da tenperaturak igotzen jarraitu ez dezan laguntzea, joera hori egiaztatu baita Nafarroako meteorologia-estazioetan.\nUrrun ikusten zen fenomeno hori bertan dugu jada, eta horren erakusgarri da mahats-bilketak 15 egun baino gehiago aurreratzen direla.\nAEMETen txosten baten arabera, tenperatura 0,12 eta 0,15 °C igotzen da, batez beste, hamarkada bakoitzeko, eta igoera hori bizkortu egin da 1980az geroztik. Isabel Elizalde kontseilariaren hitzetan, "Joerak bere horretan jarraitzen badu, aldaketak ondorio larriak izango ditu Nafarroarentzat, "eremu sentikor" batean baikaude, non nazioarteko komunitateak giza osasunerako arriskuak eta uholde- eta sute-arriskuak aurreikusten baititu. Kontuan izan behar da klima-aldaketa emisioen bilakaeraren araberakoa izango dela, hein handi batean; emisio horiek murrizteko gai garen edo ez, horren araberakoa. Eta erantzuna gutako bakoitzaren mende dago, eta jarduera guztiei eta sektore guztiei eragiten die".\nIbilbide Orriak jasotzen du Nafarroak konpromisoa duela klima-aldaketaren aurka, nazioarteko akordioen esparruko baterako gobernu-jardunaren barruan.\nHala, Garapen Jasangarriaren Helburuak (besteak beste, klima-aldaketaren aurka borrokatzea, hezkuntza, ingurumena babestea, eta gure hiriak diseinatzea) eta Parisko Akordioa (planetaren batez besteko tenperatura-igoera 2 °C-ra mugatzea, industriaurreko mailen aldean) oinarritzen diren printzipioak partekatzen ditu.\nDokumentuak oinarriak jartzen ditu eredu sozioekonomiko eta energetiko berri baterantz joateko, "klima-eraginetara egokitutako karbono gutxiko ekonomia bat duena, garapen jasangarriaren erreferente bat izateko, lurraldea ingurumenarekiko arduratsua izanez eta baliabideak eraginkortasunez erabiliz".\n"Tresna malgua da, bizia, eta aukera emango du arin birbideratzeko errealitateak hori egin behar dela erakusten digunean", Ingurumeneko buruaren hitzetan.\nDokumentua zehazten parte hartu dute departamentuetako langile gaituek eta zenbait esparrutako adituek, eta prozesu hori herritarrei ere ireki zaie, non 600 lagunek hartu baitute parte.\nNazioarteko orientazioei jarraikiz, Nafarroak konpromisoa hartu du isurtzen dituen BEGak % 45 murrizteko 2030erako, 2005. urtearen aldean, eta % 80 murrizteko 2050erako; epe laburreko helburua, berriz, 2020rako % 20 murriztea da.\nKontseilariak emisioen azken balantzearen (2016koa) datuak aurreratu ditu.\n"Berotegi-efektuko 5,52 milioi tona gas isuri dira zuzenean. 2016an, berretsi egin da 2015ean hautemandako goranzko joera, % 5,3ko igoera, hain zuzen. Horren arrazoi nagusia da emisioak igo egin direla elektrizitate-sorkuntzaren sektorean, eta, hein txikiagoan, errekuntza industrialaren sektorean. Ekonomiak ez du karbonoa alde batera utzi. Areago, emisioen intentsitatea handitu egin da 2015. urtearekiko. Alegia, gauza bera ekoizteko, gehiago isurtzen dugu. Hala eta guztiz ere, egia da murriztu egin ditugula emisioak 2005. urtearekiko".\nEmisioak murriztea lortuko da, hein handi batean, sektore guztietako eraginkortasuna hobetzeari esker, baina, batez ere, energia-eredua aldatzen badugu murriztuko dira, hau da, iturri fosilen ordez energia berriztagarri gehiago kontsumitzen baditugu (2030erako Nafarroako Energia Plana).\nSektore ez-energetikoetan emisioak murrizteko proposatu diren ekintzak ere xehatu ditu Elizaldek:\n· Mugikortasunean, hiri-mugikortasun jasangarriaren plan gidarian eta Nafarroako estrategia logistikoan aurrera egitea.\n· Hondakinetan, Hondakinen Lege berria aplikatzea, eta hondakin gutxiago ekoizteari lehentasuna ematea.\n· Nekazaritzan, abeltzaintzan eta baso-kudeaketan, batetik, Landa Garapenerako Plana, non emisioak murriztea dakarten ekimenak babesten baitira; bestetik, Baso Plana; eta, azkenik, merkaturatze-zirkuitu laburrak babestea.\nElizaldek adierazi duenez, "Administrazioan, gainera, eredugarriak izan nahi dugu, instalazio publikoen energia-kontsumoak erregistratuz eta kontrolatuz, eta jarraibide horiek kontratazio eta erosketa publikoen baldintza-orrietan aplikatuz.\nKlima-aldaketaren ondorioek, hala nola bero-boladek, uholdeek, sute-arrisku handiagoak, ur-erregimeneko aldaketek…, eragina izango dute pertsonen osasunean, ekosistemetan eta ekonomian.\nNafarroak aldaketa horiei aurre egin diezaien, KLINAk zenbait neurri hartu ditu, eta Europako Life Nadapta proiektuarekin finantzatuko dira.\nProiektu honen % 60 Europar Batasunak finantzatuko du, eta 15,6 milioi euro inbertituko dira 8 urtean ingurune naturalean eta landa-ingurunean, baina baita hiri-ingurunean ere, sei arlo estrategikotan banatuta: ura, basoak, nekazaritza, osasuna, azpiegiturak eta lurralde-plangintza.\n2030erako Nafarroako Energia Plana\nOndoren, Ayerdi lehendakariordeak 2030erako Nafarroako Energia Planaren (NEP 2030) xehetasunak eman ditu. Plan horrek kontuan hartzen ditu Ibilbide Orrian planteatzen diren erronkak, eta bere helburuak ardatz hauetan oinarritzen ditu:\nenergia-aurrezpena eta -eraginkortasuna, energia berriztagarriak eta autokontsumoa, garraio elektrikoa, sare adimendunak eta I+G+B.\nHala, Ibilbide Orriaren baitan, helburu orokorrak zifratan eta datatan zehazten dira.\n2030erako, murriztu egingo dira berotegi-efektuko gasen emisioak, eta energia-kontsumoaren % 50 energia-iturri berriztagarrietatik lortuko da; hala, bikoiztu egingo dira egungo zifrak —2050ean lortuko litzateke % 100a—. Urte horretan, halaber, garraio-premien % 15 kutsatzen ez duten ibilgailuekin aseko da, eta, energia-eraginkortasunaren inguruko ekintzei esker, % 30 murriztuko da lehen mailako energia-kontsumoa, 2020rako aurreikusten diren zifren aldean.\nIldo horretatik, Ayerdik nabarmendu du "energiarik onena kontsumitzen ez den hura dela; kontsumoa murriztea da xedea, eta energia-intentsitatea hobetzea".\nGaur egun, azken urteetan arlo honetan aurrerapausoak eman badira ere, Nafarroan kontsumitzen den energiaren % 76 kanpotik dator, eta, gehienak, erregai fosilak dira (% 38, petrolioa, eta beste % 38, gasa). Horren ondorioz, baliabide publiko eta pribatu ugari bideratzen dira horretara, eta berotegi-efektuko gas (BEG) asko isurtzen dira.\nPlanaren xedea egoera hori saihestea da, Klima Aldaketaren Aurkako Ibilbide Orriarekin eta Europak energia-arloan eta fenomeno global horren aurkako borrokan duen estrategiarekin bat.\nHauek dira lau helburu nagusiak:\n1.- Klima-aldaketari aurre egitea, CO2-emisioak murriztuz.\n2.- Erregai fosiletatik datorren energia nabarmen murriztuko duen mix energetiko baterantz aurrera egitea.\nPuntu horretan, Ayerdik baieztatu du "Nafarroak oso garesti ordaintzen duela erregai fosilak erosteagatik: ia 4 milioi euro egunean. Mix energetikoa aldatzearen helburu horrek eskatzen du 2030ean gure lurraldearen energia-kontsumoaren % 50 jatorri berriztagarrikoa izatea —gaur egun, Nafarroan kontsumitzen den energiaren % 24 bakarrik etortzen da iturri berriztagarrietatik, eta gainerako energia erregai fosiletatik, petroliotik eta gasetik etortzen da, eta horrek esan nahi du, gainera, atzerriko herrialdeen oso mende gaudela—".\n3.- Hornikuntza-segurtasuna bermatzea eta energia-pobrezia murriztea.\n4.- Energia berriztagarrietako berrikuntzan aitzindari izatea, "jatorri fosileko energia, pixkanaka, energia berriztagarriekin ordezteko". Hori dela eta, Gobernuak estrategikotzat jo du sektore hori S3aren barruan.\nArdatz horietako bakoitzak, berriz, berariazko xedeak ditu.\nHala, 2030erako CO2-emisioak murriztea proposatzen da.\nLortu nahi da, halaber, urte horretan bertan EBk 2020rako aurreikusten duen lehen mailako energia-kontsumoa % 30 murriztea, energia-eraginkortasunaren inguruko ekintzei esker.\nHorrez gain, garraio-arloan, ezer isurtzen ez duten ibilgailuak bultzatuko dira, garraio-premien % 15 energia berriztagarriekin ase dadin; autoarekiko mendekotasuna murriztu egingo da; eta ordezko garraiobideak sustatuko dira.\nAtal horren barruan, herritarren artean energia-kultura berri bat zabaltzeko egingo da lan, eta laguntza emango zaie administrazio publikoei energiaren inguruko ekintzetan.\nMix energetikoari dagokionez, helburua da 2020an energia-kontsumoaren % 28 iturri berriztagarrien bidez hornitzea, eta ehuneko hori % 50era igotzea 2030ean.\nIturri horien erabilera sektore guztietan sustatuko da: industrian, egoitzetan eta garraioan.\nHornikuntzaren segurtasunari eta energia-pobreziari dagokienez, kargatze elektrikoetarako puntu publikoak, industriako mikrosareak eta hiri eta sare adimendunak areagotzea aurreikusten du planak, autohornikuntza areagotzeko eta atzerriko herrialdeekiko mendekotasuna eta energia-kostua murrizteko.\nEnergia berriztagarriak gordetzea eta estatuko sare elektrikoarekiko behar besteko interkonexioa ere sustatuko dira, iturri berriztagarriek ekoizten ez dutenean hornikuntza bermatzeko. Azkenik, arreta berezia jarriko da energiaren alderdi sozialetan, alor horretako pobrezia murrizteko.\nLaugarren helburua lortzeko, hots, Nafarroa energia berriztagarrietan aitzindari bihurtzea, zenbait neurri garatzen ditu planak sektore horretarako, eta hori da Espezializazio Adimendunaren Planeko (S3) helburu estrategikoetako bat.\nBesteak beste, zera proposatzen da: teknologia energetiko berrien esparruko enpresa- eta industria-ehuna indartzea, I+G+Ba sustatzea, zentro teknologikoak eta ikerketa-zentroak bultzatzea eta haiek enpresekin eta unibertsitateekin duten lankidetza bultzatzea, eta energia-kluster bat bultzatzea.\nOrain arte aipatutako helburuak lortzeko, NEPek 146 neurri zehatz ditu, 9 esparrutan banatuta:\nenergia-eredua (11 neurri), sorkuntza (11), haize-energia (5), biomasa (14), sareak (19), kontsumoa (15), mugikortasuna (31), I+G+Ba (44), eta sentsibilizazioa eta trebakuntza (6).\nNeurri zehatzetako batzuk dira, besteak beste, % 30erainoko zerga-murrizketak auto partikular, motor edo taxi elektrikoak eros daitezen sustatzeko; sarbide publikoko 20 kargatze-puntu instalatzea irizpide geografikoekin (potentzia handiko 10 puntu Iruñerrian, eta beste 10 Nafarroaren gainerakoan); lan-garraioei pizgarriak ematea (langileek lanera joateko erabiltzen dituztenei, adibidez); eta auto elektrikoei zirkulazio-zerga eta Audenasako bidesaria murriztea.\nEraikinetako kontsumoa murriztu dadin sustatzeko, proposatzen da energia-birgaitzerako laguntzak ematea, argiteria-gastua kontrolatzea, energia-zerbitzuak bultzatzea, eta proiektu autosufizienteei laguntzak eta kenkariak ematea.\nAutohornikuntzaren helburuak, berriz, ekintza zehatz hauek ditu, besteak beste:\nenergia-kostuen eraginpean dauden komunitateetan iturri berriztagarriak bultzatzea (ureztatzaileak, Nafarroako Kanala); herriguneetarako autokontsumo minieolikoko inbertsio-proiektuei laguntzak eta kenkariak ematea; eta administrazio publikoek parke eolikoak sortzea.\nPlana 2016ko irailean hasi zen egiten, eta herritarrek parte hartu dute prozesu horretan, non arlo horretan diharduten kolektibo guztiek hartu baitute parte:\nGobernuko departamentuek, toki-erakundeek, enpresek, elkarteek, adituek eta, oro har, herritarrek, eta, denen artean, plana hobetzeko 200 proposamen baino gehiago egin dituzte.\nGainera, bost bilera sektorial egin dira, hauei buruzkoak: energia-sorkuntza eta -kudeaketa, azpiegiturak, energia-kontsumoa eta -aurrezpena, energia-eraginkortasuna, eta mugikortasuna eta garraioa eta trebakuntza eta sentsibilizazioa.\nProzesua lurralde osora zabaldu da; izan ere, Iruñean, Irurtzunen, Lizarran, Tuteran eta Tafallan egin dira topaketak.\nAzkenik, hiru deliberazio-bilera egin dira, hauei buruzkoak: Energia Agentzia bat sortzeko aukera, parke eolikoen plangintza eta kudeaketa, eta energiaren sektoreko lege-esparrua.


Furry Gay Jokoak – Jokoak Online Sexu Furry\nFurry Gay Jokoak Da, Non Wild Boys Play\nEz dira hainbeste niched guneak munduko helduen joko, baina horiek guztiak badirudi ardatz berean nitxoak. Duzu tabu familia sexu jokoak guneak eta BDSM jokoak guneak, nahiz eta guneak marrazki bizidunetako porno jokoak edo iruzurra fantasia jokoak. Baina ez dira gehiegi guneak egiteko duten nitxoak daude, pixka bat rarer. Hori ez delako guztiak webmasters dakit non aurkitu eskuineko jokoak, hala nola bilduma. Noiz iragarri dugu hori lantzen hasiko gara Furry Gay Jokoak, asko haters eman zigun aukerak ez. Aurkitzeko jokoak, hala nola bilduma izan daiteke pixka bat gogorra, egia da., Baina nik helduen joko enpresa, beraz, luze, badakizu mugitzen duen guztia. Badakizu non aurkitu eskuineko jokoak, eta zuk ere jakin nola eman itzazu zure audientzia doan.\nHori da zehazki zer egin dugu, nitxo hau. Sortu genuen gune bat gai izango duzu jolasten gozatzeko ez da izen-ematea eta ordainketa ez. Jokoak guztiak gune honetan datozen gay haserrea fantasiak, izenak dioen bezala. Eta guk, nahiz eta inplementatu batzuk komunitatearen ezaugarriak plataforma delako ezagutzen dugu nola aktibo eta elkarreragilea da, furry komunitate da. Gai izango duzu jolastu, gure gogoko kinks eta, gainera, egin berriak tona lagunak online batera Furry Gay Jokoak. Guztiak buruz irakurri gure bilduma berri batean paragrafo beherago.\nHoriek Hardcore Sexu Jolasak Dira Hemen, Mesedez, Zure Fantasiak\nGuys batzuk duten, azkenean, gure gunean izan ideia ez dago gauza bat, hala nola bat furry gay jokoa, utzi bakarrik eraiki dugu oso bat porno gune honetan oinarrituta kink. Beno, hemendik aurrera batzuk gozatu ahal izango duzu basatiena furry fantasia bilduma gure gunea. Nahiz eta ari gara bideratua bakar bat nitxo, oraindik ere kudeatzen dugu batzuk ekarri hainbat bilduma honetan. Lehenik eta behin, ez dira simuladoreak sexu jokoak gune honetan, zein dira bikaina denean gozatu nahi duzu, besterik gabe, sexu-ekintza jokoak., Joko horiek asko izango duzu furry bazkide ahal izango duzu arraio, eta ahal izango dute, fucked edozein jarrera eta estilo nahi duzun. Dezakezu ere erabili jostailuak horien gainean, eta ez dira asko, beste hainbat kinks aurkitu behar dira.\nAldi berean, etorri gara batzuk konplexuagoa jokoak zein dira protagonista baino gehiago, besterik gabe, sexuaren arabera. Joko horiek gai izango duzu pertsonalizatu zure avatar, eta ez dira, beraz, pertsonalizazio aukera asko. Sortu ahal izango duzu zure ideal fursona pertsonaia bat bezala joko horiek, eta, ondoren, gai izango duzu joan sexu-bidaia horretan bilduko duzu beste asko duten pertsonaiak dira prest arraio. Gure gune zerbait berezia du gehiegi. Exekutatu dugu online multiplayer sexu jokoa gure gunean, eta bertan elkarreragin dezakezu beste jokalari ingurune birtual bat., Eta honi buruz gauza onena joko da gai izango duzu play da ez erregistratzeko. Zure pertsonaia gorde egingo da, zure nabigatzailearen cache datuak, eta gai izango duzu sartzeko noiz itzuli duzu, betiere, ez duzu ezabatu, zure nabigatzailearen historia eta datuak.\nPlay Furry Sexu Jokoak Mugikorra Eta Ordenagailua\nGune hau soilik datozen HTML5 jokoak, eta horrek ezagutzen dira beren bikaina gurutze-plataforma compatibility. Gai izango duzu play joko horiek guztiak zuzenean zure nabigatzailean. Ez da egongo izena emateko prozesua, ez duzu kide bihurtu gure gune aurretik beraiekin jolastu eta jokatzeko izan gure taldeak probatu gailu bat baino gehiago ziurtatu ez duzu edozein arazo, berriz, gozatuz, gure jokoak. Dena gune honetan diseinatu zen mesedez duzu eta ziur asko gozatu ahal izango da, guztiak gai ez., Are gehiago, ez dugu iruzkin atal bakoitzaren jokoak eta mezu-taula non eskuratu ahal izango duzu elkarrekin jokalari guztiak, eta buruz eztabaidatzeko zure fantasiak. Dena hemen izango da ziur aski duzu egin cum.


naiz: agenda - Sestaoko Sagardo Eguna\nSestaoko Sagardo Eguna\nMaiatzaren 13an, Sagardo Eguna ospatuko da Sestaon, San Pedro plazan jarriko duen sagardotegian sagardoa dastatu eta sagardotegietako ohiko bazkaria egiteko aukera egongo delarik.\nGoizeko 10:00etatik aurrera artisau eta ekoizleen azoka egongo da plazan eta 11:30ak aldera Txotx!-a egingo da ‘Ongi etorri errefuxiatuak’ plataformarekin eta Sestaoko Arriskugari Dantza Taldeak eskainiko duen ohorezko aurreskuarekin.\nTxotx!-aren ondoren, kupela eta saltokia irekiko dira eta bertan bakailao-tortilla dastatzeko edota erosteko aukera egongo da. Goiz guztian zehar, kale-animazioa eta musika egongo dira plazan, eta amaitzeko, 13:00etan, txuleta, tortilla eta sagardoa eskainiko dituen jantokia zabalduko da.\nEgitaraua Sagardo Eguna


Mundakako Udalak berdintasunerako lehengo plana onartu du - Busturialdeko Hitza : Busturialdeko Hitza\nMundakako Udalak berdintasunerako lehenengo plana onartu du\nEmakume eta gizonen arteko lehenengo berdintasunerako planagaz gizartearen diagnostikoa egin du udalak, era horretara “ezagutu eta jardun ahal izateko”.\n“Berdintasunik eza gizartean arazoa eta errealitatea” dela aldarrikatuz jarri dute martxan plan berri hori. Eratu duten dokumentua “herriko benetako egoeraren analisiaren ondorioa” dela azaldu dute, eta horren bitartez “berdintasun gaian martxan jartzeko jarduerak batu”nahi dituzte.\nAitor Egurrola Mundakako alkateak nabarmendu duenez, “gure gizartearen errealitateak emakume eta gizonen arteko parekotasun ezaren aurrean esku hartu eta aktiboak izan behar garela agertzen digu”. Alkateak argi dauka udalerrian “guztien artean errespetuzko, enpatiazko eta kontzientziazioko elkarkidetza lortu ahal dela”.\nElkarkidetza hori lortzeko asmoagaz sortu dute berdintasunerako lehenengo plana. Dokumentu hori jarraituko duen “bide orria” izango dela adierazi du Egurrolak. Hala, udalaren “jardueren ardatza” bihurtuko da, “gizarte askea eta gizabidetsua defendatzen dugulako”.\nHelburuak. Planak markatu dituzten arlo bakoitzeko helburuak ezartzen ditu: Gobernu ona, Emakumeen ahalduntzea, Ekonomiak eta gizarte antolamendua eraldatzea eskubideak bermatzeko eta Emakumeen aurkako indarkeriarik gabeko bizitzak.\nGobernu onaren barneko helburuei dagokienez, berdintasunaren aldeko planifikazioa eta kudeaketa areagotzea eta hobetzea, estatistiketan eta azterlanetan genero ikuspegia txertatzea, komunikazioan berdintasuna sustatzea hizkuntzaren eta irudien erabilera inklusiboa eginez eta kontratu, diru laguntza eta hitzarmenetan berdintasunerako klausulak sartzea landu dute.\nEmakumeen ahalduntze arloan, bestetik, gure gizartean dauden estereotipoak eta aurreiritzi sexistak gainditzeko sentsibilizazioa eta emakumeen genero kontzientzia eta autonomia garatzea sustatuko dute.\nEkonomiak eta gizarte antolamendua eraldatzea eskubideak bermatzeko ardatzean zainketa bizitzaren jasangarritasunerako ezinbesteko baldintza dela sozialki onartzea landuko dute.\nBukatzeko, emakumeen aurkako indarkeriarik gabeko bizitzen barnean emakumeen aurkako indarkeriaren prebentzioa sustatzea eta finkatzea eta emakumeen aurkako indarkeriaren biktimei arreta integrala bermatzea izango da udalaren helburua.\nPlanak, helburu horietan oinarrituta, 34 jarduera ezarri ditu guztira. Horien artean, udal aurrekontuetan urtero diru kopuru bat planerako gordeko dute, kontratazio eta diru laguntzetan berdintasunerako klausulak gehituko dituzte edota sexu indarkeriaren aurrean erakundeen erantzun publikoaren protokoloa landuko dute.\nAurretiazko diagnostikoa. Plana eratzerako orduan, udalak emandako lehen pausoa “aurretiazko diagnostiko bat egitea” izan dela argitu dute udaleko arduradunek: “Diagnostiko hau herriko agente sozialei egindako elkarrizketa sakonetan oinarritu da, baita iritzi azterketetan edota idatzizko dokumentu ofizialen analisian ere”. Diagnostikoa egiterakoan herritarren partaidetza ezinbestekoa izan dela adierazi dute, eta burututako dokumentua “teknikoki, politikoki eta herri mailan egiaztatu” direla ziurtatu dute.\nBerdintasunaren inguruan dauden “benetako beharrizanen mapa” bat sortzea ahalbideratu du aipatutako diagnostikoak. Horrela, plana prestatu ahal izateko jarraitu beharreko ildo estrategikoak eratu ditu udalak.\nDiagnostikoa erreferentzia bezala hartuta, Mundakako Emakume eta Gizonen Berdintasunerako Plana EAEko Emakumeen eta Gizonen Berdintasunerako 7. Planaren irizpide eta lan egiteko estrategietan oinarritzen dela azaldu dute. Planak lau urteko iraupena izango du, 2019tik eta 2022ra artean egongo da indarrean.


Uholdearen aurretik, gozatu doan Leonardo DiCaprio dokumentalarekin | Gadgeten berriak\nUholdearen aurretik, gozatu doan Leonardo DiCapriok kontatutako dokumentalarekin\nArtistak lanean hasten direnean, hori gertatzen da, benetako artelanak azaleratzen dira. Kasu honetan, Martin Scorsese-k eta Fisher Stevens-ek egoki ikusi dute a liderra Klima-aldaketari buruzko dokumentala Leonardo DiCaprio Akademiako Oscar irabazlea baino gehiago eta ezer gutxiago kontatzen duena. Horrela, apur bat hobeto saldu ahal izango dugu. Baina alderdian sartzea Barak Obama, Bill Clinton eta Ban-Ki-Moon Nazio Batuen Erakundeko idazkari nagusia baino ez dira. Ez galdu klima aldaketari buruzko dokumental bizkorra National Geographic egoki ikusi du interesa duen publiko guztiarentzat doan argitaratzea (aste honetan bakarrik).\nOrdu eta erdi inguruko dokumentalak konpainiaren Espainiako sukurtsala NatGeo egoki ikusi du gaztelaniara azpititulatzea, ingeles maila baxua duten ikusleek berdin gozatu dezaten, ezaugarri horietako lan bikain batek hori eta gehiago merezi duelako. Errealitatea da dokumentalak hainbat eta hainbat kritika on lortu dituela, biltzen 7,4 in Filmaffinity, eta 8.8 bat Metakrita. Leonardo zahar onak ondo daki nora apuntatu dardoak, eta Obama presidenteak baino gutxiagotan egiten dio erreparoa:\nAmerikako Estatu Batuak izan dira historian berotegi-efektuko gasen isurle handiena ...\nLeonardo DiCapriori edo M. Scorseseri buruz seinale gutxi eman dezakegu, bestalde, Mark Monroe (gidoilaria) izen handiko beste dokumental batzuen egilea da Kala.\nBeraz, gaur gauean egiteko interesgarriagoa ez baduzu, krispetak eta sosa hartzeko garaia da. Eseri espezialista eta artista handien eskutik jakiteko zein den kutsaduraren benetako neurria, eta gizakiak nola dauden garaian gure planetako industria iraultzatik hona eragiten ari garen "kalte" horiek guztiak konpontzeko.\nArtikuluaren bide osoa: Gadgeten berriak » General » Uholdearen aurretik, gozatu doan Leonardo DiCapriok kontatutako dokumentalarekin\nFrancis esan zuen\nZorionak guztioi hain dokumental garrantzitsua egiteagatik, gustatuko litzaidake Leonardo bezalako bihotz horietako pertsonaiak egotea Hondurasen, hemen Tegucigalpan zuhaitzez betetako muino txikiek ere suntsitzen dituzte,\nFrancis deitzen naiz, ezertan eraginik ez duen norbait ... baina lapurtu nahi diguten berdegune hori zaintzeko ausardia eta borondatearekin.\nCMRA, zure Apple Watch-erako kamera uhala\nEspainia aukeratu liteke planetako teleskopiorik indartsuena den TMT hartzeko


PIPERPOLIS: Mikel Ayllonekin solasean “Zoriontsuak izatea aukeratu genuen” liburuaz - Arrosa\nPIPERPOLIS: Mikel Ayllonekin solasean “Zoriontsuak izatea aukeratu genuen” liburuaz\nPiperpolis BILBO HIRIA IRRATIA 2021/02/09\nHilabete batzuk dira gure eskuetara iritsi zela Mikel Ayllonen Zoriontsuak izatea aukeratu genuen liburua. Mesanotxean zain egon da, izenburu iradokitzaileak azkenean harrapatu gaitu eta irentsi dugu. Ipuin liburua dugu, 2020an Donostia Hiriko Kutxa Literatura Saria irabazitakoa eta, horren inguruan mintzatzeko Mikel Ayllon bera izan da gurekin. Sei kontakizun batu ditu liburuan, ideia berarekin idatziak: zoriontasuna helburu edo helmuga duten pertsonaiak eta historiak dira. Ez dute loturarik, baina badute giro edo antzekotasun bat ipuin guztiek.\nThe post PIPERPOLIS: Mikel Ayllonekin solasean “Zoriontsuak izatea aukeratu genuen” liburuaz first appeared on Bilbo Hiria irratia.\nPosted in elkar argitaletxea, Kultura, PiperpolisTagged #ane zabala #literatura #mikel ayllon\nBOTERE GUZTIA BIRIBILGUNEEI 08: Pertsonajetasuna\nar. Ots 9 , 2021\nPIPERPOLIS: Iker Marinez eta Zaldi herrenak taldearen ‘Hegaldia’ lana ezagutu dugu\nPIPERPOLIS: Shane MacGowanen Gibela ikuskizuna eta Petti kantariaren berria\nPIPERPOLIS: Modus Operandi taldeak ostiralean Bilbon aurkeztuko ditu kantu berriak


Ibai Fresnedo: "Edozein egoera deserosori aurre egiteko determinazioa da ausardia" - Arrosa\n“10 urte inguru nituela helduagoa zen mutil batek modu jarraituan gehiegikeriak eragiten zizkidan. Portaleko atetik gertu bere lagunekin ikusten nuenean dardarka hasten nintzen. Beheko atea azkar ireki eta –Gaur ez mesedez- pentsatzen nuen. Baina debalde, bere lagunei -voy a por ella- esan eta atzetik etortzen zen. Eskaileretatik gora korrika joaten nintzen baina segituan harrapatzen ninduen”.\nHitz horiek, Nora Barrosok Argian duen blogean idatzitako testigantzatik hartu ditugu, eta halako esperientzia bat publiko egiteak duen garrantziaz hausnartze aldera, Ibai Fresnedo gonbidatu dugu Zebrabidera.\nBidasoa Attak! - Punk Maroko, Algeria, Siria eta Libanon


Mikel Sarriegi Etxezarreta - Wikipedia, entziklopedia askea.\nMikel Sarriegi Etxezarreta\nArtikulu hau beasaindar dantzari eta mendi ingeniariari buruzkoa da; beste esanahietarako, ikus «Mikel Sarriegi (argipena)».\nBeasain, 1965eko apirilaren 25a (56 urte)\nidazlea eta koreografoa\nMikel Sarriegi Etxezarreta (Beasain, Gipuzkoa, 1965eko apirilaren 25a) dantzaria eta mendi ingeniaria da. Zazpi aldiz irabazi zuen Euskadiko Aurresku Txapelketa; lehenengoa, 19 urterekin. Mendi Ingeniaritzako ikasketak egin zituen Madrilen; hain zuzen ere Mendi Ingeniaritza du lanbide, Basoinsa enpresan, eta Aiako Harriaren natura parkean Europar Batasuneko LIFE programa aurrera eramateko lanetan jardun du, besteak beste.\nRaimundo Gamayo, Martin Iraola eta Jesus Mari Garate dantza maisuekin ikasi zuen. Aurtzaka dantza taldeko kide da, taldea sortu zenetik, eta harekin Euskal Herriko eta nazioarteko hainbat jaialdi eta ekitalditan aritu da. Zuzendari eta koreografo lanetan, besteak beste Dantza berriak, doinu berriei jarriak (1996) eta Goierriko (2004) dantza ikuskizunen egile da. Goierriko ohiko dantzak berreskuratzeko lanetan aritu da, Ikerfolk elkartearekin. Dantza ikastaroak ematen ditu, eta dantzari buruzko hitzaldiak ere bai.\nEuskal idazlea ere bada: Purtzil halakoa, zenbat? haur literaturako liburua idatzi zuen, eta Dantza Beasainen: Aurtzakak 25 urte liburuaren koordinatzailea eta idazleetako bat dugu.\nPurtzil halakoa, zenbat? (1986, Gipuzkoako Foru Aldundia)\nDantza Beasainen: Aurtzakak 25 urte (2004, Beasaingo Udala)\nBasogintza[aldatu | aldatu iturburu kodea]\nBasogintza Goierrin XVIII.-XX. mendeetan, harizti-pagadi eta sail zuhaizgabetuetatik gaurko pinudietara (1990). Gerriko saria eman zioten lan horri.\n↑ Idoia Etxeberria: «Dantzaren ardatza»[Betiko hautsitako esteka], Berria, 2008-02-24.\n↑ Mikel Sarriegi Etxezarreta: «Life proiektua Aiako Harria parkean: ibaiak egurraren bidez aberasten», Sustrai, 85. zenbakia, 2008, Eusko Jaurlaritzako Nekazaritza eta Arrantza Saila.\n↑ Mikel Sarriegi Etxezarreta (2007): Proyecto de actuación para la reducción de sedimentos aportados al embalse de Añarbe mediante el incremento de la complejidad estructural de los cauces vertientes al mismo. Acción A5 Proyecto Life, LIFE Aiako Harria, Gipuzkoako Foru Aldundiko Landa Ingurunearen Garapenerako Departamentua.\n↑ Ikastaroa: Goierriko dantzak, Dantzan Ikasi webgunea.\n↑ Gerriko sariaren 2010. urteko deialdia.\nMikel Sarriegi, Literaturaren Zubitegian.\nDantza Beasainen: Aurtzakak 25 urte liburuaren eta egileen aipamena, Dantzan webgunean.\nLiteraturaren Zubitegia: 137\nEuskal Herriko ingeniariak\nOrriaren azken aldaketa: 25 martxoa 2021, 15:56.


Euskal Sagardoa - 2021 Sagar Uzta - Sagardoa Route\nSagar kopuru handia eta osasuntsua gure sagastietan\nGaur sagar desberdinak (gaziak eta gezak) dastatzeko aukera izan da Trinitate plazan eta baita 2021 uztako lehen muztioa ere.\nUzten arteko aldea murriztea helburu hartuta 3 proiektu jarri ditu martxan aurten sagar sektoreak\nUdazkena da Sagardotegiak bisitatzeko momentu aproposa: plazako ekitaldiak egokitu eta ate irekiak, bisita gidatuak eta hainbat ekintza martxan ditugu aurtengo udazkenean sagardotegietan, baita Gipuzkoako Taberna eta jatetxeetan euskal sagardo botilaren aldeko promozioa ere\nEuskal Sagardoa Jatorri Deiturarako sagargileak hasi dira Gipuzkoa, Bizkaia eta Arabako zenbait sagastietan sagar bilketarako behar dena prestatzen. Sagar urte oparoa da 2021ekoa eta sagastirik gehienek sagar asko dute eta oso osasuntsua. Aurtengo udako eguraldiek zertxobait atzeratu dute heldutasun garaia sagasti askotan, baina beste zenbait sagastitan iazko erritmora doa heldutasun maila. Sagar motak, zonaldeak, heldutasun puntuak eta sagardogileen gustuek zehaztuko dute bilketa garai zehatza, baina irailetik azarora bilduta izango da bertako sagar guztia.\nGaur azaldu ditu datu guzti horiek Euskal Sagardoa Jatorri Deiturak eta Sagardoa Routek Trinitate Plazan egindako prentsaurrekoan, eta uztaren nondik norakoak azaltzeaz gain, sektoreko hainbat egitasmoren berri ere eman dute. Prentsaurrean Euskal Sagardoko sagargile eta sagardogileak ez ezik, Eusko Jaurlaritzako Turismo eta Nekazaritza saileko, Bizkaia, Araba eta Gipuzkoako Foru Aldundiko nekazaritza sailetako ordezkariak, Gipuzkoako Turismo departamentuko ordezkariak eta Gipuzkoako Ostalaritza Elkarteko kideak ere.\nIazko uzta txikia izaki, aurtengoa handia izatea aurreikusi zitekeen eta uzta handia dugu. Loraldi bete betekoa izan zuten sagasti gehienek udaberrian eta sagar asko hartu dute sagarrondoek.\nSagar oso osasuntsua da aurtengoa, poliki-poliki heltzen joan dena, udarako eguraldiak medio. Iaz baino 0,5 alkohol gradu gutxiago emateko traza du eta barietate gehienak asko eman dute. Horrek sagardogileari lanegiteko aukera paregabea ematen dio, gustuko sagar motatatik sagarra aukeran izateak.\nGaurko ekitaldian Euskal Sagardoan erabiltzen diren 24 sagar mota nagusietako 2 dastatzeko aukera izan da Trinitate Plazan, beti bezala, zentzumenekin jolas eginez, Mikel Garaizabalen eskutik: Aritza sagarra eta Geza-miña. Bertaratutakoek dastatu ahal izan dute sagar gazi edo garratz eta sagar gezaren arteko aldea: biak dira beharrezko sagardoa egiteko, batek freskotasuna eta lurrina emango baitizkio eta besteak taninoa, borobiltasuna eta iraunkortasuna. Sagarrekin batean barietate hauekin eta gehiagorekin egindako lehen muztioa ere dastatu ahal izan du jendeak, gozoa, baina aldi berean sagarrak emandako gazitasun eta mikaztasuna nabarmentzen zaizkiona, ezinbestekoak kalitatezko Euskal Sagardo bat egiteko. Sagar mota desberdinen nahasketa egokiak ematen dio sagardoari izaera eta sagardotegi bakoitzaren ukitua, eta geroz eta gehiago dira sagar mota bakarreko edo 2-3-4 sagar motaren nahasketarekin merkaturatzen ari diren Euskal Sagardoak ere. Hauek bildu, jo eta tolarean zanpatuko dira. Ziklo bakoitzaren ondoren ateratzen den muztioa joango da kupeletara, irakinaldia has dadin. Hala, sagardo egitea azaro-abenduan bukatu eta urtarrila aldera dastatu ahal izango dugu Sagardotegi Denboraldian, 2021eko uzta berria eta udaberritik aurrera izango dira 2021ko uztako lehen Euskal Sagardo botilak.\nDatu zehatzak emateko goizegi bada ere, 5 milioi kilo pasa biltzea aurreikusten da Euskal Sagardora bideratutako sagastietan. Urtez urte geroz eta sagar gehiago ari da izaten bertako sagastietan, dauden sagastiak zaindu eta sagasti berriak aldatu eta produkzioan sartu ahala. Bide horretan, sagarzale eta sagardotegien arteko akordioak lotzen ari da Euskal Sagardoa Jatorri Deitura, luzerako elkarlana baita bertako produkzioa handitu, sektoreak indartu, produktuak posizionatu eta kalitatea bermatzeko modurik egokiena.\nAlde horretatik datozen urteetarako dei egiten die Euskal Sagardoa Jatorri deiturak sagargileei, sagarra lantzeko interesa badute, aldez aurretik sagardogile eta Jatorri Deiturarekin harremanetan jartzeko, akordioak bilatu eta sagarraren gestioa denborarekin lotzen joateko. Sagasti berri horiek azken orduan mugitzeak arazoak sortu bailitzake, behin bilketa eta kupeltegien lana planifikatuta dagoenean.\nEuskal Sagardoaren barruan 250 sagargile daude gaur egun eta 480 hektarea inguru sagasti. Sagar hau guztia Jatorri Deiturako 48 sagardotegietara joaten da, Euskal Sagardoa ekoizteko. Sagasti hauetan zahar eta berriak daude eta beste 110 hektarea dira produkzioan sartu berriak eta datozen urteetan produkzioan sartuko direnak. Sagasti berririk gehien, Gipuzkoako lurraldean jarri da, Foru Aldundiak emandako laguntzaren pean gehienak, eta Bizkaia eta Araban ere bai zerbait. Bide horretan, sagasti berriak jartzen saiatzeko ahalegin eta konpromisoak ere aurrera darrai sektorea eta Foru Aldundien eskutik eta sagar sektorea profesionalizatzen jarraitzea ere helburua da, kalitatezko uzta orekatuak lortzeko bidean. Pauso handiak eman dira azken urteetan Euskal Sagardo proiektuak bultzata eta datozen urteetan ere ezinbestekoa izango da sagar sektoreak egiten duen bidea, bai kalitatearen alde eta baita geroz eta bertako sagar gehiago izatearen alde ere. Izan ere, sektoreak eta administrazioak helburu bat garbi zehaztu zuten Euskal Sagardoa Jatorri Deituraren sorreran: 15 urtean %100 bertako sagar hutsez egitea hemengo sagardo guztia; hau da, Euskal Sagardoa seilupekoa izatea ekoiztuko den sagardo guztia.\n1. Polinizazioa: bertako sagar motek elkar polinizatzeko duten gaitasuna aztertzen ari da sektorea, Fruitel elkartearen eskutik. UPNArekin ari dira proiektua aurrera eramaten eta laster jakingo ditugu azterketaren emaitzak eta publikatuko dira.\n2. Bakanketa: asko den urteetan sagarra bakantzea urtero uzta orekatuak izateko. Iaz hasita, 9 sagar motekin egin da saiakera 2021 uztarekin, 3 sagasti desberdinetan, eta sagar mota bakoitzarekin 5 adierazle desberdin landu dira. Proiektu hau 3 urterako proiektua da eta lehen saiakera honek erakutsiko du datozen 2 urtetako saiakerak nola egin. Emaitzak 2023an izango ditugu.\n3. Lurra: Geroz eta garrantzia handiagoa ematen zaio lurraren lanketari eta horretan sektorea formatzea ezinbestekoa da uztak orekatzeaz gain, kalitatezko sagarra izateko. Ikastaro desberdinak antolatu dira sagar sektorerako, datozen udazkenerako.\n24 sagar barietate, hainbat aukera\nGarai hau, gainera, urteko sasoi politena da bisita gidatuak sagardotegietan egiteko. Bertan sagardoa nola egiten duten ikusteaz gain, prozesu osoa bertatik bertara ezagutzeko aukera izaten da. Udazkena eta elaborazio garaia da eta baita egun batez sagardogile izateko aukera eskaintzen dugun urteko aldia ere. Sagardotegian nork bere sagardoa ekoizteko aukera izango du. Bisita sagardotegian otorduan eginez borobildu daiteke gainera eta nahi duenak, asteburu pasa ere egin ahal izango du gure landa hoteletan. Honen inguruko aukera eta informazio gehiago www.sagardoa.eus webgunean aurki daiteke.\nSagarraren txokoa, eskolentzat garatutako proiektu berria\nEuskal Sagardoa Jatorri Deitura eta Fruitel elkartearekin elkarlanean Sagardoa Routek aukera berria garatu du sektorean SAGARRA oinarri hartuta eskolentzat. Urte osoko unitate didaktikoa da, urtaro bakoitza bere berezitasunekin. Honekin, aurrera begirako apustua osatu nahi du sektoreak, etxeko txikienek paisaia kulturala landu eta uler dezaten.\nPromozioa euskal sagardoarekin\nEkitaldi ereduak goitik behera aldatzea ekarri digu plazako ekintzen mugak. Baina ilusioa du sektoreak Euskal Sagardoak eta sagardo munduak duena partekatzeko. Hori dela eta, eskerrak eman nahi dizkio bezeroari, azken urte hauetan bere fideltasuna erakusteagatik. Uda eta udazkena garai apartak dira Euskal Sagardoa botilan dastatzeko gure jatetxe eta tabernetan. Eta ostalaritza da Euskal Sagardoarentzat bezeroarengana iristeko bide ezagunena. Hala azaldu du gaurkoan Arantxa Ciaurrizek, Gipuzkoako Ostalaritza Elkarteko ordezkariak. Gipuzkoako Sagardogileen Elkartea-Sagardoa Routek eta Gipuzkoako Ostalaritza elkarteak Donostia eta Gipuzkoan promozio kanpaina bat jarriko dute martxan irailaren 18an, Euskal Sagardoarekin elkarlanean. Kontsumitzaileen artean Euskal Sagardoaren kontsumoa bultzatzea izango da helburua eta horretarako sariak banatuko dituzte Euskal Sagardoa edaten dutenen artean.